Ξεφαντώνοντας στη γιορτινή Θεσσαλονίκη! - BORO από την ΑΝΝΑ ΔΡΟΥΖΑ - boro.gr\nΑρχική / Πολιτισμός / City life / Ξεφαντώνοντας στη γιορτινή Θεσσαλονίκη!\nΜιχάλης Χατζηγιάννης, Μάνος Πυροβολάκης και Γιώργος Καραδήμος στο STAGE Live\nΜιχάλης Χατζηγιάννης, Μάνος Πυροβολάκης και Γιώργος Καραδήμος έρχονται για περιορισμένο αριθμό εμφανίσεων στο STAGE Live για να χαρίσουν αξέχαστες βραδιές μουσικής. Μαζί τους και η Βίβιαν Νικολαΐδη.\nΟι εμφανίσεις ξεκινούν την ημέρα των Χριστουγέννων, Παρασκευή 25 Δεκεμβρίου.\nSTAGE Live, 26ης Οκτωβρίου 27 Θεσσαλονίκη\nΤηλ. κρατήσεων: 2310 56 67 68\nΤσαρδάκας Απόστολος – κανονάκι, τζουρά\nΉχος – Σπυρόπουλος Τάκης\nΦωτισμοί – Εμμανουηλίδου Νεκταρία\nΕορταστικό πρόγραμμα Ελένη Τσαλιγοπούλου & bogaz musique στη ΒΕΝΤΕΤΑ\n24 – 25 – 26 – 31 Δεκεμβρίου & 1 – 2 Ιανουαρίου\nΔέσποινα Βανδή, Παντελής Παντελίδης και Κώστας Μαρτάκης στην Πύλη Αξιού\nΗ Δέσποινα Βανδή, ο Παντελής Παντελίδης και ο Κώστας Μαρτάκης κάνουν πρεμιέρα στις 27 Νοεμβρίου στη Πύλη Αξιού.\nΜια δυνατή συνεργασία ξεκινάει από την Θεσσαλονίκη, που θα ταράξει την διασκέδαση της πόλης. Για πρώτη φορά θα βρεθούν επί σκηνής η Δέσποινα Βανδή και ο Παντελής Παντελίδης, υπό την σκηνοθεσία του Κωνσταντίνου Ρήγου. Η ημερομηνία της πρεμιέρας ορίστηκε για τις 27 Νοεμβρίου στην Πύλη Αξιού, σε ένα από τα πιο πολυσύχναστα και δημοφιλή νυχτερινά κέντρα διασκέδασης της Θεσσαλονίκης.\nΗ Δέσποινα Βανδή αρκετά ανανεωμένη και ο Παντελής Παντελίδης που έρχεται με φόρα από τις πίστες της Αθήνας, υπόσχονται να χαρίσουν ένα πρόγραμμα γεμάτο εκπλήξεις και αξέχαστες στιγμές διασκέδασης στους Θεσσαλονικείς κάθε Παρασκευή και Σάββατο. Μαζί τους θα είναι και ο Κώστας Μαρτάκης.\nΠύλη Αξιού, Ανδρ. Γεωργίου 9\nΚΡΑΤΗΣΕΙΣ: 2310 55 31 58\nΚανονική Φιάλη: 160 ευρώ/4 άτομα\nΦοιτητική Φιάλη: 140 ευρώ /6 άτομα


116.940 Επισκέψεις στο άρθρο - Ημερομηνία δημοσίευσης: 10/9/2019\nΗ νέα Mercedes-AMG GLB 35 κάνει την πρώτη δημόσια εμφάνισή της στο φετινό Σαλόνι Αυτοκινήτου της Φρανκφούρτης, όντας (προαιρετικά) ένα επταθέσιο SUV, το οποίο παίρνει ισχύ από έναν υπερτροφοδοτούμενο τετρακύλινδρο κινητήρα 2,0 λίτρων που προσφέρει 306 ίππους και 400 Nm ροπής.\nΟ κινητήρας συνδέεται με ένα κιβώτιο ταχυτήτων διπλού συμπλέκτη οκτώ σχέσεων το οποίο κατανέμει την ισχύ στους τέσσερις τροχούς μέσω τους συστήματος τετρακίνησης AMG Performance 4MATIC. Ο συνδυασμός όλων των παραπάνω στοιχείων επιτρέπει στο μοντέλο να φτάσει από στάση τα 100 χμλ./ώρα σε 5,2 δευτερόλεπτα, πριν φτάσει την τελική ταχύτητα των 250 χλμ./ώρα.\nΑλλα χαρακτηριστικά που βοηθούν στην αύξηση της απόδοσης είναι ένα βελτιωμένο σύστημα ανάρτησης AMG, που σύμφωνα με τη μάρκα επιτρέπει στο αυτοκίνητο να κινηθεί με μεγαλύτερη ταχύτητα κατά τη διάρκεια των στροφών. Παράλληλα αναβαθμίσεις υπάρχουν και στους δύο άξονες και στο σύστημα διεύθυνσης. Τέλος, το μοντέλο είναι επίσης εξοπλισμένο με ένα σύστημα πέδησης υψηλής απόδοσης, που διαθέτει ασημένιες δαγκάνες με μαύρα γράμματα AMG. Να σημειώσουμε πως οι δίσκοι στον εμπρόσθιο άξονα μετρούνται στα 350 χιλιοστά, ενώ στον πίσω 330 χιλιοστά.\nΠερνώντας στο εξωτερικό, από τη στιγμή που μιλάμε για ένα AMG μοντέλο οι αλλαγές στο εξωτερικό είναι επιβεβλημένες. Η μάσκα Panamericana είναι παρούσα, ενώ από κάτω δεσπόζει το μεταλλικό σπλίτερ. Πηγαίνοντας προς τα πίσω βλέπουμε τις 19άρες ζάντες αλουμινίου, ενώ στο πίσω μέρος ξεχωρίζει η μικρή αεροτομή, ο αεροδυναμικός διαχύτης και οι δύο απολήξεις της εξάτμισης.\nΣτην καμπίνα έχουν τοποθετηθεί σπορ καθίσματα, ενώ υπάρχει επίσης και ένας ψηφιακός πίνακας οργάνων, το γνωστό σύστημα ψυχαγωγίας και πληροφοριών MBUX και ένα δερμάτινο τιμόνι από δέρμα nappa.\nΤο μοντέλο αναμένεται να είναι διαθέσιμο στις αρχές του 2020.


koukidaki: 31 Δεκεμβρίου\nΉταν η τελευταία μέρα του χρόνου, για την Θεσσαλονίκη. Εκείνος επέστρεφε προς την γειτονιά του, τις 40 Εκκλησιές. Ο κόσμος με σύμμαχο την καλοκαιρία που επικρατούσε είχε κυριολεκτικά ξεχυθεί στους δρόμους, προκειμένου να γιορτάσει με τον δικό του τρόπο ο καθένας, την παραμονή της Πρωτοχρονιάς.\nΉταν σκεφτικός, αν και η αλήθεια είναι ότι θα επιθυμούσε να νιώθει πιο χαρούμενος. Όμως δεν ήταν τόσο εύκολο, καθώς εδώ και αρκετούς μήνες ήταν άνεργος. Το μέλλον του διαγράφονταν αβέβαιο, και η κατάσταση αυτή τον έφθειρε ψυχολογικά. Όμως καθώς είχε φθάσει δίπλα από το Αριστοτέλειο πανεπιστήμιο αντίκρισε μια πολύ όμορφη εικόνα, που τον αναθάρρησε και του πρόσφερε λίγο χαμόγελο.\nΈνας πατέρας συνόδευε τον μικρό γιο του και εκείνος κρατούσε έναν πλαστικό Άγιο Βασίλη. Στα μάτια του ενήλικα, η εικόνα ενός παιδιού που ήταν χαρούμενο του επανέφερε στην μνήμη εικόνες του δικού του παρελθόντος και τις αναπόλησε μεμιάς.\nΣε λίγες ώρες, το ένα έτος θα διαδέχονταν το άλλο αλλά πρωτύτερα είχε προηγηθεί η αντικατάσταση, σε προσωπικό επίπεδο των συναισθημάτων.\nΑπό την απαισιοδοξία στην αισιοδοξία.


ΟΙΚΙΑ ΧΑΤΖΗΓΕΩΡΓΑΚΗ ΚΟΡΝΕΣΙΟΥ - ΕΓΚΑΙΝΙΑ\nΕγκαίνια οικίας Χατζηγεωργάκη Κορνέσιου. Στα εγκαίνια μίλησαν ο Διευθυντής του Τμήματος Αρχαιοτήτων Βάσος Καραγέωργης και ο Υπουργός Συγκοινωνιών και Έργων Ρόης Νικολαϊδης,\n00'00'' Οικία Χατζηγεωργάκη Κορνέσιου - εξωτερικά πλάνα.\n00'07'' ΒΑΣΟΣ ΚΑΡΑΓΕΩΡΓΗΣ, Διευθυντής του Τμήματος Αρχαιοτήτων - ομιλία. Παρεμβάλλονται πλάνα από τους παρευρισκομένους.\n00'28'' ΡΟΗΣ ΝΙΚΟΛΑΪΔΗΣ, Υπουργός Συγκοινωνιών και Έργων - ομιλία.\nΠαρεμβάλλονται πλάνα από τους παρευρισκομένους, μεταξύ αυτών ο\nΛΕΛΛΟΣ ΔΗΜΗΤΡΙΑΔΗΣ, Δήμαρχος Λευκωσίας.\n01'06'' ΝΙΚΟΛΑΪΔΗΣ - κόβει την κορδέλα στην είσοδο της οικίας.\n01'13'' ΕΥΦΡΟΣΥΝΗ ΗΓΟΥΜΕΝΙΔΟΥ, Αρχαιολογικός Λειτουργός στον Κλάδο Νεότερου Πολιτισμού του Τμήματος Αρχαιοτήτων Κύπρου - ξενάγηση.\nΓΙΟΡΤΗ ΓΡΑΜΜΑΤΩΝ - ΠΑΙΔΑΓΩΓΙΚΗ ΑΚΑΔΗΜΙΑ - 1969 00:00:30\nΕκδήλωση για τη γιορτή των γραμμάτων στην Παιδαγωγική Ακαδημία Κύπρου. Παρών στην εκδήλωση ο Υπουργός Παιδείας Κωνσταντίνος Σπυριδάκις.


Hellenic - John Smallman: 2013\nΤο μέλλον της ανθρωπότητας είναι λαμπερό, τόσο όσο δεν το φαντάζεστε\nΤο ταξίδι της ανθρωπότητας προς την αφύπνιση έχει σχεδόν ολοκληρωθεί!\nΕπειδή τόσοι πολλοί από σας έχουν την πρόθεση να συνδεθούν με το άγιο\nπεδίο της Αγάπης που σας περιτριγυρίζει, και είναι οι προθέσεις σας\nπου το κάνουν αυτό εφικτό, η επιρροή του έχει πάρει τέτοια ένταση πάνω\nσ’ όλη τη Γη τώρα, ώστε ήδη βρίσκεστε σε επαφή μαζί του. Πολλοί δεν\nτην καταλαβαίνουν τη σύνδεση αυτή, αλλά είναι σα να ρίχνεις λίγο χρώμα\nσε μια κανάτα με νερό, που στο ανακάτεμα όλο το νερό παίρνει το ίδιο\nχρώμα. Όλοι πάνω στη Γη επηρεάζονται βαθιά από το πεδίο της θεϊκής\nΑγάπης. Αυτό είχε προγραμματιστεί από τη στιγμή που συνέβη ο\nφαινομενικός σας διαχωρισμός από την Πραγματικότητα που ήταν ουσιώδες\nβήμα στη διαδικασία αφύπνισής σας, και χάρη στις γενναίες προσπάθειες\nτόσων πολλών αγίων ανά τους αιώνες αλλά και των τωρινών φορέων του\nΦωτός και καθοδηγητών στη Γη, αυτός σας προσπερνάει και φεύγει.\nΥπάρχουν ακόμη κάποιες ζάρες και παραμορφώσεις που πρέπει να\nσιδερωθούν, όμως η ανθρωπότητα βρίσκεται αμετάκλητα σε ασφαλές\nμονοπάτι προς την αφύπνισή της. Η επίγνωση της απεγνωσμένης ανάγκης\nγια αλλαγές σχεδόν σε κάθε τομέα την ανθρώπινης δραστηριότητας έχει\nξεσπάσει παγκοσμίως, και δημιουργούνται πολλοί νέοι οργανισμοί που με\nσυντονισμό προσπαθειών και συνεργασίας υποστηρίζουν, ενθαρρύνουν και\nεπιτρέπουν στις αλλαγές αυτές να συμβούν. Συνεχίστε να προσεύχεστε, να\nδιαλογίζεστε και να στέλνετε την αγάπη σας σε όσους υποφέρουν, γιατί\nείναι και αυτό μια τρομερά ισχυρή και αποδοτική χρήση της πρόθεσής σας\nκαι βοηθάει στην εγκαθίδρυση ισχυρών θεμελίων για τους ουσιαστικούς\nαυτούς νέους οργανισμούς. Ο σκοπός τους, αν και αρκετοί από αυτούς δεν\nέχουν πλήρη επίγνωση της δύναμης που περιέχει η συλλογική τους\nπρόθεση, είναι η αρμονική συνεργασία στην υφήλιο για την ευημερία της\nανθρωπότητας, αλλά και του πλανήτη που τους υποστηρίζει. Ο σκοπός\nαυτός θα επιτευχθεί πανηγυρικά.\nΗ δύναμη της αρμονικής και συντονισμένης συλλογικής σας πρόθεσης\nαπελευθερώνει άφθονη τη ροή της ενέργειας της Αγάπης, σε κλίμακα\nπρωτόγνωρη πάνω στον πλανήτη, και αυτή θα συνενωθεί με τα ατομικά\nενεργειακά σας πεδία δημιουργώντας μια ισχυρή ολότητα που θα αλλάξει\nμια για πάντα την ενέργεια του πλανήτη, διαλύοντας το σκότος και την\nαπουσία στοργής. Το μέλλον της ανθρωπότητας είναι λαμπρό, τόσο όσο δεν\nτο φαντάζεστε, γιατί το σκοτάδι και η έλλειψη της αγάπης που\nπλημμύριζε το νου σας με εφιάλτες και καταστροφικά σενάρια, είχαν\nεγείρει σχεδόν μόνιμη την αίσθηση του συναγερμού για εισβολή στον\nπροσωπικό σας χώρο. Η αγάπη θα αντικαταστήσει και θα καθαρίσει την\nψεύτικη αυτή αίσθηση αγωνίας με την οποία ζήσατε οι περισσότεροι από\nσας για τόσο καιρό.\nΗ αφύπνισή σας από τον μακρύ και φαινομενικά ατελείωτο εφιάλτη φόβου\nκαι οδύνης αποτελεί αφορμή να αγαλλιάσετε σε πρωτόγνωρο βαθμό. Η\nευτυχία και το θαύμα μέσα στο οποίο θα αναγερθείτε υπερβαίνει τα πιο\nτρελά σας όνειρα και επιθυμίες. Αυτό που αρκεί να κάνετε είναι να\nσυνεχίσετε να διατηρείτε την πρόθεση της αφύπνισης, και καθώς το\nκάνετε αυτό, ν’ αφήσετε να σβήσει κάθε αίσθηση φόβου, οργής, πικρίας,\nπροδοσίας, απαξίωσης και αδικίας, επιτρέποντας έτσι στην Αγάπη, με\nόλες της τις πτυχές – συμπόνια, αποδοχή, κατανόηση, γενναιοδωρία και\nσυγχώρεση- να γεμίσει τις καρδιές σας. Γνωρίζετε από τα βάθη της\nύπαρξής σας και από το κέντρο όπου καίει η θεία φλόγα της Αγάπης\nαιώνια μέσα σας, πως όταν ακόμη είστε προσκολλημένοι σε οποιαδήποτε\nάποψη ή έννοια που δε βρίσκεται σε σύμπτωση με την Αγάπη, είναι σα να\nκρύβεστε από το Φως κάτω από πέπλο σκοταδιού. Απελευθερώστε τα,\nαφήστε τα να φύγουν και επιτρέψτε στην Αγάπη αυτή, που είναι η\nκινητήρια δύναμη της ζωής σας, να σας γεμίσει και να σας φέρει πίσω\nΗ Αγάπη είναι η απάντηση. Είναι η μόνη απάντηση, εντούτοις αφήσατε\nστους εαυτούς σας να βυθιστούν μέσα στο φόβο και να παραμείνουν εκεί,\nπείθοντάς τους πως ο φόβος νικιέται με την άρνηση της Αγάπης, με την\nκρίση και την καταδίκη όσων τα πιστεύω δε συμφωνούν με τα δικά σας,\nκαι κατόπιν να τους δαιμονοποιείτε και να προσπαθείτε να τους\nκαταστρέψετε. Όταν οδηγείστε και ενεργείτε από φόβο, οι καρδιές σας\nκλείνουν, σφραγίζουν και βρίσκονται σε φάση νάρκης και ασυνειδησίας,\nεπιτρέποντάς σας έτσι να χρησιμοποιήσετε το φόβο σας ως εργαλείο με το\nοποίο πιστεύετε πως θα σας χρησιμεύσει στο να χτίσετε απόρθητες άμυνες\nενάντια στους εχθρούς σας.\nΤην τακτική αυτή την ακολουθούσατε τόσους αιώνες, και πάντοτε με τη\nπίστη αυτή και με τη σύνδεσή σας μαζί της, οι δυνάμεις της καταστροφής\nσας απογοήτευαν. Οι πόλεμοι ήταν συνεχείς, και μακροσκοπικά το\nαποτέλεσμά τους πάντοτε ήταν το ίδιο: ολική αποτυχία στην επίτευξη\nειρήνης με διάρκεια. Γιατί; Επειδή οι δυνάμεις του φόβου και της\nκαταστροφής απαιτούν αντίποινα, ανταπόδοση και εκδίκηση. Δεν υπάρχει\nτέλος σε αυτό μέχρι να τα παρατήσετε και να αναγνωρίσετε και να\nανταποκριθείτε στο κάλεσμα της Αγάπης, που ξεσκεπάζει πάντα το φόβο,\nμε Αγάπη. Είναι τόσο απλό, όμως ο φόβος, σας ενθαρρύνει να μην το\nπιστεύετε πως είναι έτσι, παρά τις φανερωμένες ξανά και ξανά\nαποδείξεις, πως όπου κυριαρχεί η βία, υπάρχουν στο τέλος μόνο\nΗ συνεχής υποστήριξη που σας προσφέρεται από τα πνευματικά βασίλεια\nκαι από τα βάθη των καρδιών σας θα ενδυναμώσει το κουράγιο σας, την\nαήττητη ευψυχία σας να αγκαλιάσετε την Αγάπη, και να συνδεθείτε με\nΑυτήν, ώστε να μπορέσετε να αφυπνιστείτε από τον εφιάλτη που σας\nκρατούσε δούλους του όλον αυτόν τον καιρό. Επιτρέψτε στην Αγάπη, και\nστη σοφία που έχουν οι καρδιές σας να σας οδηγήσουν και να σας\nπαρακινήσουν να μπείτε στα τελευταία στάδια της διαδικασίας της\nαφύπνισης, γιατί ξέρετε πως ο δρόμος αυτός είναι ο δρόμος Σπίτι.\nΜε πάρα πολλή αγάπη, Σαούλ.\nPosted by Νίκος Τσαουσάκης - Nikos Tsaoussakis at 4:39 AM 0 comments\nΟσο πιο ελεύθερα προσφέρεις Αγάπη, τόσο αυτή σε πλημμυρίζει.\nΗ Νέα Εποχή έχει φθάσει και οι αποδείξεις γι' αυτό εμφανίζονται σε\nαυτούς που επιλέγουν να τη δουν\n26 Μαίου 2013, διαμέσου John Smallman\nΕδώ, στα πνευματικά βασίλεια, γνωρίζουμε πως εσείς οι φορείς του Φωτός\nκαι καθοδηγητές, πιεζόσαστε από την ένταση της αναμονής της άφιξης της\nαφύπνισης. Πολλοί από σας αντιλαμβάνεστε να επιδεινώνεται σταθερά η\nκατάσταση του κόσμου σας, καθώς άσχημα νέα έρχονται από όλες τις\nμεριές. Πράγματι, υπάρχει μεγάλη αναταραχή καθώς κάνει αισθητή την\nεμφάνισή της η Νέα Εποχή. Η συνειδητότητά σας μεγαλώνει από τις\nμεγάλες αλλαγές που πρέπει να συμβούν στους τρόπους και τις\nσυμπεριφορές σας, προκειμένου να μην αυτοκαταστραφείτε, κάνοντας είτε\nτον πλανήτη σας ακατοίκητο με το να τον καταστρέφετε με την άπληστη\nκατασπατάληση των φυσικών σας πόρων, ή με τον αυτο-αφανισμό σας μέσω\nτων συγκρούσεων και των πολέμων. Κανένα από αυτά τα δύο θλιβερά\nσενάρια όμως δε θα συμβεί!\nΤο άγιο πεδίο της Αγάπης βρίσκει το δρόμο του προς τη συλλογική καρδιά\nτης ανθρωπότητας, και το ταρακούνημα που προκαλεί σας αφυπνίζει και\nεισακούγεται ολοένα και από περισσότερο πληθυσμό πάνω στη Γη. Δεν\nείστε μόνοι. Έρχονται ενισχύσεις από τα πνευματικά και γαλαξιακά\nβασίλεια σε ανταπόκριση των προσευχών σας για βοήθεια, και αυτοί που\nκαταπιέζουν τις μάζες των ανθρώπων από προσωπικό εγωισμό, δε μπορούν\nπλέον ούτε να διατηρήσουν την εξουσία που μάζεψαν στα χέρια τους ούτε\nκαι να έχουν την υποστήριξη των υπηρεσιών υποβολής τάξης που\nδημιούργησαν για να σας ελέγχουν.\nΟι δραματικά καταστρεπτικές δραστηριότητες που διαδραματίζονταν εδώ\nκαι δεκαετίες επάνω στον πλανήτη φθάνουν στο τέλος τους. Τα υλικά μέσω\nεκσκαφών, εξορύξεων και γεωτρήσεων που υποτίθεται πως ήταν ουσιαστικά\nγια τις οικονομίες σας δε χρειάζονται άλλο, καθώς είναι διαθέσιμα να\nαντικατασταθούν από περισσότερο φιλικά υλικά. Είναι οι γνώσεις που σας\nαποκρύφτηκαν προκειμένου να πιστέψετε στην έλλειψη προς διατήρηση της\nεξουσίας της αυτοδιορισμένης και αυτό-εξυπηρετούμενης ελίτ. Η γνώση\nκαι η τεχνολογία που απαιτούνται για την κυκλοφορία και την ανάπτυξη\nαυτής της αφθονίας, με οικολογικά ανεκτά υλικά, σύντομα θα\nαποκαλυφθεί, και αυτό θα οδηγήσει σε ολική εξάλειψη της παγκόσμιας\nφτώχιας παρέχοντας πλουσιοπάροχα τα πάντα για τις φυσικές σας ανάγκες.\nΗ Νέα Εποχή έχει φθάσει και οι αποδείξεις γι’ αυτό εμφανίζονται σε\nαυτούς που επιλέγουν να τη δουν.\nΕμψυχωθείτε! Εμπνευστείτε! Και μετά μοιραστείτε την ενέργεια και την\nαγάπη σας με ενθουσιασμό όπου και αν είστε και ό,τι και αν κάνετε, και\nνα ‘στε σίγουροι πως θα σας επιστραφούν ενισχυμένα με απεριόριστη\nευγνωμοσύνη. Είστε όντα του Φωτός, και ενώ η Αγάπη φαινομενικά δείχνει\nνα είναι κρυμμένη και μη αναγνωρίσιμη όταν Την ψάχνετε έξω από τον\nεαυτό σας, Αυτή παραμένει εκεί περιμένοντας να την επιλέξετε, και με\nαποφασιστικότητα να την αναγνωρίσετε και να Τη δεχθείτε. Τώρα που την\nέχετε κάνει αυτήν την επιλογή, βυθίστε τους εαυτούς σας μέσα Της με\nενθουσιασμό, γιατί έτσι αυξάνονται τα επίπεδα ενέργειάς σας, και το\nφως της αισιοδοξίας που ανυψώνεται εντός σας θα διασκορπίσει το\nσκότος της απαισιοδοξίας, επιτρέποντάς σας να χειριστείτε όλα σας τα\nθέματα και τα προβλήματα ευκολότερα, μέχρι να πείτε «Ήταν τόσο\nΟι δυνατότητες, οι ικανότητες και τα ταλέντα σας είναι κατά μακράν\nισχυρότερα και αποδοτικότερα από ό,τι πιστεύατε, γιατί επί αιώνες όλοι\nοι ανθρώπινοι πολιτισμοί έπειθαν τους νέους τους πως ήταν ανεπαρκείς\nκαι πως έπρεπε να ακολουθήσουν το παράδειγμα των «μεγαλύτερων και\nσοφότερων» που θα τους μάθαιναν τις απαιτούμενες δεξιότητες ώστε να\nέχουν εποικοδομητικές ζωές. Πράγματι, πάντοτε υπήρχαν περισσότερα που\nμπορούσε να μάθει ένας νέος στη ζωή του από κάποιον μεγαλύτερο και πιο\nέμπειρο. Δυστυχώς όμως οι μεγαλύτεροι συχνά εκμεταλλευόμενοι τη θέση\nκαι την εξουσία τους υπότασσαν την κοχλάζουσα και γεμάτη δημιουργικό\nενθουσιασμό αφθονία των νέων, και τους μάθαιναν κατόπιν να μην\nεμπιστεύονται όσους αποδοκιμάζει η ιεραρχία, στέλνοντάς τους στο τέλος\nνα τους πολεμούν στη θέση τους. Και αυτό κατάντησε πρότυπο,\nφαινομενικά αμετάκλητο, καθώς ο ένας πόλεμος οδηγούσε σε άλλον.\nΌλο αυτό σταματάει, γιατί διαλύθηκε το πρότυπο. Η σοφία των\nμεγαλύτερων ανάμεσά σας θα διαδίδεται ελεύθερα, όπως πρέπει, και οι\nάκαμπτες ριζωμένες δοξασίες που έστρεφαν τον έναν εναντίον του άλλου\nθα εγκαταλειφτούν, καθώς η ζημιά τους ξεσπάει μέσα στη συλλογική\nσυνειδητότητα και αναγνωρίζεται έτσι η τρέλα τους. Όλοι σας επιλέξατε\nνα είστε εδώ την εποχή αυτή για να βοηθήσετε την ανθρωπότητα (που σας\nπεριλαμβάνει όλους) να αλλάξει την πορεία της. Και αυτό είναι αυτό που\nσυμβαίνει τώρα, καθώς η Αγάπη ανθίζει και εισβάλει μέσα σε όσους\nσυνδέονται μ’ Αυτήν, δελεάζοντάς τους να Τη δεχθούν και να\nαπελευθερώσουν όλα όσα υπάρχουν μέσα τους που δε βρίσκονται σε αρμονία\nκαι σύζευξη μαζί Της.\nΑυτό κάνετε, ευθυγραμμίζεστε, εναρμονίζεστε και αποδέχεστε την\nπραγματική σας φύση. Δεν υπάρχει τίποτε φυσικότερο, καταλληλότερο ή\nπιο ικανοποιητικό. Στην αρχή αισθάνεστε λίγη νευρικότητα γιατί το\nαισθάνεστε ξένο, παράξενο, ακόμη και παράλογο μετά από τόσους αιώνες\nδυσπιστίας και προδοσίας, όμως καθώς βλέπετε και άλλους να κάνουν το\nίδιο και να βιώνετε ευτυχία, εμπιστοσύνη και συνεργασία, ανυψώνεται η\nεμπιστοσύνη σας και μακραίνει το μονοπάτι που ακολουθείτε.\nΘα υπάρξουν περιπτώσεις που θα αντικρίσετε καταστάσεις δίχως αγάπη,\nακόμη και επιζήμιες, όμως επειδή επιλέξατε να αποδεχθείτε το\nαδιαμφισβήτητο γεγονός πως είστε όντα του Φωτός, με διαρκή σύνδεση με\nτο άγιο πεδίο της Αγάπης που σας περιβάλλει, θα αναγνωρίσετε στις\nπεριστάσεις αυτές τις κλήσεις για Αγάπη και θα βρείτε τη δύναμη και τη\nσιγουριά για να ανταποκριθείτε με αγάπη. Πολλοί από σας το κάνετε αυτό\nήδη, και καθώς σας παρατηρούν οι άλλοι, βρίσκουν και αυτοί το κουράγιο\nνα αναγνωρίσουν τις επιθέσεις ως κλήσεις για αγάπη και να\nανταποκριθούν αντίστοιχα. Το μονοπάτι της αφύπνισής σας έχει στρωθεί\nσταθερά και είναι αναγνωρίσιμο, και ολοένα και περισσότεροι άνθρωποι\nεπιλέγουν καθημερινά να το ακολουθήσουν, και η άφιξή σας εκεί είναι\nPosted by Νίκος Τσαουσάκης - Nikos Tsaoussakis at 12:20 PM 0 comments\nΣαούλ, 22 Μαϊου 2013\nΠολλοί από σας έχετε συνειδητοποιήσει πως οι ζωές που βιώνετε δεν είναι η Θέληση του Θεού για σας\nδιαμέσου Τζων Σμόλμαν\nΕίμαι ο Σολ, ένα ον του Φωτός – όπως όλοι οι ενσαρκωμένοι στη Γη. Όλη η συνείδηση και οι αισθήσεις είναι Φως. Φως είναι μια ακόμη λέξη ή σύμβολο της Αγάπης, της ενέργειας της Πηγής, του Θεού, του Πατέρα, της υπέρτατης Σοφίας, της Ουσίας όλων όσων υπάρχουν. Είναι το Ένα. Ο διαχωρισμός είναι όνειρο, μια φανταστική κατάσταση φόβου μέσα στην οποία έχετε περιπλακεί, με τη θέλησή σας, και από την οποία βρίσκεστε στη διαδικασία να αποστασιοποιηθείτε. Σας προσφέρω καθοδήγηση με αγάπη ώστε να σας βοηθήσω στο σκοπό σας αυτό, όπως κάνουν και τόσοι άλλοι στα πνευματικά βασίλεια. Να’ στε σίγουροι πως η αποτυχία δεν είναι δυνατή και δεν είναι επιλογή. Θα αφυπνιστείτε!\nΠολλοί από σας έχετε συνειδητοποιήσει πως οι ζωές που βιώνετε, όπου ο πόνος, τα βάσανα, η προδοσία και οι συγκρούσεις είναι σχεδόν διαρκείς, και πως δεν είναι η Θέληση του Θεού για σας. Και εφόσον η κατάσταση αυτή δεν είναι η Θέληση του Θεού για σας, τότε πρέπει να υφίσταται λόγω των δικών σας επιλογών, επιλογές που μπορείτε να αλλάξετε. Και την επιλογή της αλλαγής την έχετε κάνει, να ξυπνήσετε από το όνειρο αυτό – και γι’ αυτό και θα το κάνετε.\nΕντούτοις, πολλοί ακόμη κρατιούνται γερά στην ψευδαίσθηση, πιστεύοντας πως είναι αληθινή, πως δεν υπάρχει τίποτε άλλο εκτός από αυτήν, φοβούμενοι πως θα εξολοθρευτούν και θα πάψουν να υπάρχουν. Μέσα στους αιώνες, οικογένειες έχουν συχνά φροντίσει να προστατέψουν τη γραμμή αίματός τους, ειδικά όσοι θεωρούσαν τους εαυτούς τους ευγενείς, θεϊκά προνομιούχους, σε υψηλές θέσεις ή απλά καλύτεροι από τον κοινό θνητό. Η θεώρηση αυτή, της προστασίας της θέσης σου στη ζωή, είναι διαιρετική, οδηγώντας σε φθόνο ή φόβο μεταξύ σας, οδηγώντας σε επιλογές απόρριψης και καταστροφής όσων πιστεύατε πως είναι ξένοι, αφύσικοι, όχι δικοί σας, παρέχοντάς σας έτσι με μια συνεχή προμήθεια εχθρών. Η τρέλα της προοπτικής αυτής δε μπορεί να αγνοηθεί, πόσο μάλλον να διατηρηθεί.\nΟι φορείς του Φωτός και οι καθοδηγητές αγκαλιάζουν το άγιο πεδίο της Αγάπης, μέσα στο οποίο όλα είναι, και υφαίνουν περίτεχνα μέσα στα πεδία ενέργειας του κάθε ανθρώπου που πιστεύει πως βρίσκεται διαχωρισμένος. Οι φαντασίες σας είναι πανίσχυρες, είναι υπό τον έλεγχό σας, και σας επιτρέπουν να χτίζετε όνειρα όπου μπορείτε να βιώσετε τη ζωή σε πολλά διαφορετικά περιβάλλοντα , φυσικά, πνευματικά, συναισθηματικά, όνειρα που μπορεί να είναι περιοριστικά ή απελευθερωτικά και χαρούμενα. Αυτό που κάνουν οι φορείς του Φωτός και οι καθοδηγητές είναι να παρουσιάζουν την Αγάπη ως μονοπάτι της ζωής, όπως αυτή είναι πραγματικά, και να φανερώνουν σε όσους επιλέγουν ν’ ανοιχτούν σ’ αυτήν την ευτυχία που φέρνει. Χωρίς Αγάπη δε μπορεί να υπάρχει ευτυχία και χαρά, παρά μόνο φόβος και τα θλιβερά επακόλουθα που προκαλεί. Δεν υπάρχει τρόπος να υπάρχεις δίχως Αγάπη, μπορείς μόνο να το προσποιηθείς, γιατί αυτή είναι η ίδια σου η ουσία.\nΗ επίδειξη της Αγάπης σε δράση ήταν διαρκής κατά τους αιώνες της ανθρώπινης ύπαρξης, καθώς άγιοι περπάτησαν πάνω στη Γη, όμως η πρόθεση του διαχωρισμού και της απομόνωσης ήταν τόσο έντονη και σκοτεινή που το παράδειγμά τους συχνά αγνοήθηκε. Παρόλα αυτά, η φυσική σας δομή είναι αυτή της Αγάπης, του Φωτός, και θα ήταν αδύνατο να βρίσκεστε για πάντα σε άρνηση αποδοχής αυτής της αναγνώρισης. Τα παραδείγματα των άγιων αυτών βρίσκονταν στη θύμισή σας και τα καταγράψατε, και με τον καιρό οι σπόροι της Αγάπης που έσπειραν άρχισαν να φυτρώνουν και να ανθίζουν. Υπήρξαν βίαιες αντιδράσεις κατά της Αγάπης και άνθρωποι με σκοτεινούς σκοπούς προσπάθησαν να την αμαυρώσουν και να τη σβήσουν, όμως, όπως ξέρετε, η φλόγα της Αγάπης μέσα στον κάθε άνθρωπο είναι άσβεστη. Μόνο προσωρινά μπορείς να την αγνοείς και να μην την αναγνωρίζεις.\nΕπιλέξατε να δώσετε τέλος στους σκοτεινούς αυτούς καιρούς και να αφυπνιστείτε μέσα στο Φως της Αγάπης του Θεού. Στην πραγματικότητα την επιλογή αυτή την κάνατε αιώνες πριν τη στιγμή της έναρξης του διαχωρισμού, και τώρα η επιλογή αυτή μπαίνει σε δράση. Ποτέ στην ιστορία της ανθρωπότητας δεν υπήρξε τόσο τεράστια επίδειξη Αγάπης σε δράση πάνω στη Γη, και η απατηλή ισχύς αυτών που αρνούνται ή αντιστέκονται στην Αγάπη αποδυναμώνει και αποσυντίθεται, επειδή αποφασίσατε πως ο δρόμος προς τα μπρος είναι η Αγάπη, και καθώς τα ενεργειακά σας πεδία αναμειγνύονται με τα πεδία της θεϊκής ενέργειας και αισθάνεστε τα αποτελέσματα, επιλέγετε να τα κρατήσετε.\nΗ ροή άλλαξε, η απόφαση του διαχωρισμού, του φόβου έχουν αρθεί, και έτσι η Αγάπη ρέει ελεύθερα κατά μήκος του πλανήτη για όλους ώστε να την αναγνωρίσουν και να την αποδεχθούν. Το σκότος, που είναι η απουσία του Φωτός, χάνετε καθώς καθημερινά όλο και περισσότεροι άνθρωποι ξεσκεπάζουν τη φλόγα της Αγάπης που καίει μέσα τους και συντονίζονται μ’ αυτήν.\nΌπως πολύ συχνά σας έχει γίνει γνωστοποιηθεί, «Μόνο Αγάπη υπάρχει, και τίποτε άλλο». Οτιδήποτε άλλο εκτός της Αγάπης είναι αυταπάτη, μια αυταπάτη στην οποία επιλέξατε να δεσμευθείτε και να τη βιώσετε, και καθώς ολοένα και περισσότεροι τώρα αποδεσμεύεστε, αυτή διαλύεται. Η Αγάπη είναι ο Δρόμος, η Αλήθεια και το Φως. Τίποτε δε μπορεί να της αντισταθεί, γιατί δεν υπάρχει τίποτε να αντισταθεί. Η Αγάπη είναι τα Πάντα!\nPosted by Νίκος Τσαουσάκης - Nikos Tsaoussakis at 5:52 AM 0 comments\nPosted by Νίκος Τσαουσάκης - Nikos Tsaoussakis at 11:27 PM 0 comments\nΣαούλ: Οι μεγάλες αλλαγές που έχουν προγραμματιστεί, θα αλλάξουν μόνιμα τον τρόπο της ζωής σας\nΤόσο οι Εργάτες του Φωτός όσο και οι πρωτοπόροι, όλοι σας έχετε στο νου την αφύπνιση, όσο το έτος πλησιάζει στο τέλος του. Ζητάτε δράση, εντυπωσιακή δράση, που να σας κινητοποιήσει ή έστω να σας ανεβάσει πνευματικά. Λοιπόν, θα την έχετε. Συνεχίζετε να έχετε την πρόθεσή σας στην αφύπνιση, για να είναι η κινητήρια δύναμη που θα σας οδηγήσει στο σπίτι μαζί με την πίστη στη Θεία Θέληση, και θα αφυπνιστείτε με την υπόσχεσή Του ότι αυτό θα συμβεί. Αν έχετε ακόμα αμφιβολίες, απελευθερώστε τις - γιατί βαθιά μέσα σας γνωρίζετε ότι είναι αβάσιμες, ότι είναι μονάχα μια πτυχή της ψευδαίσθησης, που προκαλεί σύγχυση και περιττό άγχος.\nΤο ταξίδι σας στο Σπίτι είναι κοντά στην ολοκλήρωσή του και ο προορισμός σας γνέφει από μακριά. Όλα εξελίσσονται σύμφωνα με το θεϊκό σχέδιο και την πρόθεση. Και, όπως σας έχουν πει πολλές φορές, έχετε ανάγκη να διατηρήσετε την προσωπική σας πρόθεση και όταν εμφανίζονται αμφιβολίες και ανησυχίες, ζητήστε βοήθεια από εκείνους που είναι πάντα σε ετοιμότητα γι' αυτό το σκοπό - τους οδηγούς και τους αγγέλους σας από τις πνευματικές σφαίρες. Η αγάπη είναι η ζωοδότρια δύναμη, έχετε δημιουργηθεί από αυτήν και μέσα σε αυτήν. Όμως, μέσα στην ψευδαίσθηση, λόγω των εμποδίων που εσείς έχετε δημιουργήσει, βρίσκεται δύσκολο να συνδεθείτε μαζί της με θετικό τρόπο, τρόπο που καθιστά την επιμέρους επίγνωση για την αδιάσπαστη σύνδεση μαζί της. Λοιπόν, πρέπει να έχετε εμπιστοσύνη, ενώ οι άγγελοι και οι οδηγοί σας θα σας επιβεβαιώσουν τη δύναμη εκείνης της εμπιστοσύνης. Ρωτήστε τους μόνο.\nΚαθώς δίνετε προσοχή στα δράματα που ξετυλίγονται σε παγκόσμια ζητήματα - διεθνή, εσωτερικά, οικονομικά και θρησκευτικά και τη σχεδόν σταθερή ροή των καινούριων πληροφοριών - αληθινά αδυνατείτε να φανταστείτε ότι κάτι πολύ σπουδαίο συμβαίνει! Οι αμφιβολίες σας προκύπτουν πιθανόν από τη γνώση της ανθρώπινης σας ιστορίας, όπου μπορείτε να δείτε ότι πάντα υπήρχαν πόλεμοι, δολοπλοκίες, πολιτικές μηχανορραφίες, προδοσίες και διαφθορά, όπως και οι προφητείες από πολλές πηγές που υπόσχονταν ελπίδα για καλύτερα χρόνια που θα έρχονταν, αλλά όμως δεν έχουν έρθει μέχρι τώρα.\nΕντούτοις, ένας αριθμός προφητειών, τόσο νεότερων όσο και αρχαίων χρόνων, αναφέρονται σε αυτό το σημείο της δικής σας ιστορίας ως στιγμή της τεράστιας αλλαγής που θα συμβεί και θα περάσει σε αριθμό οποιεσδήποτε προέρχονται ή που επινοήθηκαν από εκείνους που παραπλανώντας σας επεδίωκαν την επιρροή και τη φήμη, ενώ η αποτυχία τους απογοήτευσε πολλούς. Ερευνητές από όλο τον κόσμο πραγματοποίησαν πολλές μελέτες που δείχνουν αρκετά καθαρά ότι αναμένονται ουσιαστικές αλλαγές τεράστιας σημασίας για όλο τον πλανήτη και στις μορφές ζωής που υπάρχουν σε αυτόν, και ότι οι αλλαγές αυτές αναμένονται πολύ σύντομα. Και οπωσδήποτε πολλά πνευματικά κανάλια ακεραιότητας και εμπιστοσύνης αναφέρουν επίσης ότι οι αλλαγές είναι προ των πυλών.\nΔεν έχετε παραπλανηθεί: έχουν προγραμματιστεί μεγάλες αλλαγές που βρίσκονται σίγουρα εν εξελίξει, οι οποίες θα αλλάξουν μόνιμα τον τρόπο που ζείτε όλοι και τις μεταξύ σας σχέσεις. Τα σημάδια τους είναι φανερά παντού. Δώστε προσοχή σε αυτές τις αλλαγές, διότι αυτές θα ανακουφίσουν τις αμφιβολίες που έχετε, δίνοντάς σας ενδείξεις στο φυσικό περιβάλλον ότι οι ελπίδες εκείνες για τις οποίες προσευχόσασταν - η νέα εποχή της διαφωτισμένης σκέψης, επικοινωνίας και δραστηριοτήτων - σύντομα πρόκειται να έρθει.\nΟι αλλαγές που συμβαίνουν παντού στον πλανήτη, είναι οι πρόδρομοι που σηματοδοτούν τη νέα εποχή, η οποία έχει σχεδόν αρχίσει. Θα επιτρέψουν την εμφάνιση των νέων συστημάτων, που είναι προετοιμασμένα για αυτή την εποχή. Τα στρατεύματα θα αποσυρθούν από τους τόπους των μαχών, ενώ οι πόλεμοι θα τερματιστούν γρήγορα, αποτελεσματικά και με ασφάλεια. Οι πολιτικές οργανώσεις βρίσκονται στο στάδιο της αναδιοργάνωσης, ώστε να ασχολούνται και να καλύπτουν τις πραγματικές ανάγκες της ανθρωπότητας. Τόσο οι διεθνείς επιχειρήσεις όσο και θρησκευτικές οργανώσεις δεν θα είναι πλέον σε θέση να παραβλέπουν το νόμο και να αποφεύγουν τις ευθύνες τους απέναντι στους ανθρώπους και του πλανήτη. Όλοι σας θα συμμετάσχετε στην εφαρμογή και τη διατήρηση αυτών των νέων συστημάτων για το όφελος του συνόλου. Οι μικρές και εξαιρετικά ισχυρές ομάδες, με απομονωμένα προγράμματα που προκάλεσαν τόσο μεγάλη βλάβη στον πλανήτη και την ανθρωπότητα, θα καταρρεύσουν, εφόσον η υποστήριξή τους θα αφαιρεθεί.\nΗ μαζική και ισχυρή πρόθεση της πλειοψηφίας για ειρηνική και αρμονική διαβίωση και τον σεβασμό προς όλες τις μορφές ζωής, θα καθιερώσει αυτή την προοπτική στην πραγματικότητα, επειδή η συλλογική πρόθεση της ανθρωπότητας ενισχύεται από το θεϊκό πεδίο της Αγάπης που αγκαλιάζει τον πλανήτη και εντείνεται καθημερινά. Τίποτα δεν μπορεί να σταματήσει, να αποτρέψει ή να καθυστερήσει τον ερχομό της νέας εποχής. Είναι πλέον αποφασισμένο.\nΩς Φάροι του Φωτός και ως πρωτοπόροι, να θυμίζετε στον εαυτό σας καθημερινά ότι αυτή είναι η Θεία Θέληση και ότι βρίσκεστε σε τέλεια ευθυγράμμιση με αυτήν. Η βοήθειά σας αποτελεί βασικό μέρος αυτής της θεϊκής Αναγέννησης και αυτός είναι ο λόγος που επιλέξατε να είστε αυτή τη στιγμή στη Γη. Όταν προσεύχεστε η διαλογίζεστε, ενισχύετε τη δική σας επίγνωση και πρόθεση για να πραγματοποιηθεί και βοηθάτε πολύ εκείνους που βρίσκονται ακόμη σε βαθύ ύπνο, ενώ έχουν την αίσθηση ότι θα συμβεί κάτι πολύ σπουδαίο. Ο καθένας έχει το δικό του ρόλο να παίξει στη Γη και θα το παίξει τέλεια, ακόμη και αν αυτό δε φαίνεται άμεσα. Μην σας αποσπάσει την προσοχή ο πανικός που προσπαθούν να ενισχύσουν εκείνοι που κατέχουν την εξουσία και τα μέσα ενημέρωσης, διότι είναι αβάσιμος. Προχωράτε μπροστά ενωμένοι, με ειρηνική συνεργασία, ενώ τα γεγονότα που υπόσχονται το αντίθετο δεν είναι παρά η ανώφελη αγωνία ενός αποτυχημένου συνόλου συστημάτων, των οποίων ο χρόνος έχει τελειώσει.\nΗ Αγάπη είναι ακατανίκητη, παντοδύναμη και αγκαλιάζει τα πάντα, όταν τη δέχεστε ελεύθερα με ανοιχτές καρδιές, τώρα οι καρδιές της ανθρωπότητας ανοίγουν για την αποδοχή του θεϊκού τους πεπρωμένου, που είναι η αφύπνιση στη φυσική κατάσταση της πλήρους συνειδητότητας. Εμπιστευθείτε το θείο σχέδιο και θέλουμε να ξέρετε ότι για όλα λαμβάνεται μέριμνα.\nPosted by Νίκος Τσαουσάκης - Nikos Tsaoussakis at 8:14 AM 0 comments\nΣαούλ: «Η αφύπνιση μοιάζει με το ξεφόρτωμα ενός τεράστιου φορτίου από τους ώμους σας.»\nΟ ενθουσιασμός συνεχίζει να κορυφώνεται, καθώς το γήινο έτος πλησιάζει στο τέλος του. Αυτό που πρόκειται να συμβεί είναι πρωτοφανές σε όλη την ιστορία της ανθρωπότητας και έχει προγραμματιστεί και προετοιμαστεί εδώ και αιώνες. Είναι ένα γεγονός τεράστιας σημασίας που θα ανεβάσει τα επίπεδα της συνειδητότητας σε τόσο υψηλά επίπεδα, ώστε αυτό που αποκαλείτε τώρα συνειδητότητα, όπως και εκείνοι από εσάς που έχουν τη μεγαλύτερη συνειδητή επίγνωση, θα φανεί σαν να βρίσκονταν σε απίστευτα βαθύ ύπνο, όπου και μετά βίας ανέφεραν αναμνήσεις από όνειρα ή εφιάλτες. Η πλήρης αφύπνιση στο αιώνιο Φως της αιώνιας Αγάπης του Θεού είναι θαύμα που είναι αδύνατον να περιγραφεί, και σύντομα θα βιώσετε μόνιμα αυτή την κατάσταση.\nΚαθώς η αντίστροφη μέτρηση για εκείνη τη στιγμή προχωρά γρήγορα, διατηρήστε την επιθυμία και την πρόθεση να φέρει την ανθρωπότητα – τους θεϊκούς αδελφούς και αδελφές σας – μπροστά σε εκείνη τη φυσική κατάσταση αφύπνισης που είναι κληρονομιά σας και το αιώνιο σας πεπρωμένο. Η συλλογική σας πρόθεση αποτελεί το βασικό μέρος της διαδικασίας. Εσείς καθορίζετε την ταχύτητα με την οποία πορεύεστε προς το σπίτι, και το κάνετε από την αρχή του ταξιδιού σας. Αρχικά η ταχύτητα ήταν χαμηλή, χωρίς ενθουσιασμό και ακανόνιστη, όμως κατά τη διάρκεια των τελευταίων δύο ή τριών αιώνων αυτή αυξήθηκε σταθερά, ενώ κατά τις τελευταίες δύο ή τρεις δεκαετίες πραγματοποιήθηκε τεράστια επιτάχυνση, φέροντάς σας σε αυτή τη στιγμή του έντονου ενθουσιασμού, καθώς ξεπροβάλλει το τέλος του σκληρού σας ταξιδιού.\nΤο να φθάσετε στον θεϊκό σας προορισμό και ακριβώς τη στιγμή που αυτό έχει προγραμματιστεί, όταν πήρατε την απόφαση να βιώσετε την εμπειρία του διαχωρισμού σας από την Πηγή, αποτελεί ένα θαύμα από μόνο του. Η Αγάπη του Πατέρα σας, η πλήρης και η παντοτινή του κατανόησή σας τόσο ως ενότητας όσο και των μεμονωμένων πλευρών σας, είναι αληθινά καταπληκτική – όμως αυτή είναι η Φύση του Θεού. Εκείνος σας προετοίμασε την υποδοχή, για να σας αγκαλιάσει με Αγάπη και να σας ανεβάσει στην εκστασιακή εμπειρία που είναι δυνατή μόνο γι' Αυτόν.\nΗ ψευδαίσθηση θα διαλυθεί, αφήνοντάς σας εντελώς γυμνούς, διαφανείς και μεταμορφωμένους, επειδή θα έχετε επιστρέψει στη φυσική θεϊκή σας κατάσταση ενότητας με τον Θεό, όπου τίποτα δεν κρύβεται και δεν χρειάζεται να κρυφτεί, εφόσον η εμπιστοσύνη είναι απόλυτη σε αυτή την κατάσταση της αιώνιας και χωρίς όρους Αγάπης.\nΗ σκέψη αυτής της διαφάνειας μπορεί να σας ανησυχήσει τώρα αρκετά, όμως αυτό συμβαίνει μόνο επειδή έχετε γίνει τόσο πολύ εξοικειωμένοι με τη φαινομενικά συντριπτική αναγκαιότητα για απόκρυψη και μυστικότητα που ενθάρρυνε και διατηρούσε η παραίσθηση. Όταν ενεργείτε ατομικά, ως απομονωμένα και αποσυνδεδεμένα όντα, ο κόσμος σας φαίνεται εχθρικός και απειλητικός, διότι δε γνωρίζετε τις σκέψεις και τα κίνητρα του άλλου και επειδή τα βάσανα και οι προδοσίες που έχετε βιώσει σε εκείνο το αφιλόξενο περιβάλλον σάς έχουν πείσει ότι τέτοιες πεποιθήσεις αποτελούν ουσιαστικές δεξιότητες επιβίωσης που πρέπει να επαναξιολογείτε και να τελειοποιείτε συνεχώς.\nΗ αφύπνιση είναι, ανάμεσα σε άλλες, μια από τις πιο θαυμάσιες αισθήσεις που μοιάζει με το ξεφόρτωμα ενός τεράστιου φορτίου από τους ώμους σας, που σας πίεζε προς τα κάτω και σας εμπόδιζε να δείτε, να ακούσετε και γενικά να έχετε την επίγνωση του πραγματικού περιβάλλοντος γύρω σας. Αυτή η έλλειψη διαφάνειας σας έφερε αιώνες φόβου, αλλά και έναν βαθύ φόβο της ίδιας της διαφάνειας. Όλα αυτά θα αλλάξουν όταν αφυπνιστείτε και συνειδητοποιήσετε την κατάπληξη και τη χαρά της ζωής χωρίς τον απαίσιο εγκλεισμό στο σκοτάδι, που παράγουν τα μυστικά και η υποκρισία. Εκείνο που σύντομα θα βιώσετε μόνιμα είναι η ανείπωτη χαρά σε περιβάλλον που είναι φτιαγμένο από τη χαρά – διότι η αιώνια χαρά είναι η θέληση του Πατέρα σας.\nPosted by Νίκος Τσαουσάκης - Nikos Tsaoussakis at 6:47 AM 0 comments\nΙησούς: Θα ανακαλύψετε τη λαμπρή αλήθεια για το ποιοι πραγματικά είστε.\nΗ χαρούμενη έκπληξη σύντομα πρόκειται να σας αγκαλιάσει όλους! Χαλαρώστε, εμπιστευτείτε τον Πατέρα σας ο οποίος ενδιαφέρεται μόνο για την αιώνια σας ευτυχία, διότι όταν είστε ευτυχισμένοι, προσθέτετε αμέτρητα στη δική Του ευτυχία. Εκείνοι από εσάς που σκέφτονται «Όταν εγώ δεν είμαι ευτυχισμένος, σημαίνει ότι και ο Θεός δεν είναι ευτυχισμένος;», απλώς δεν έχουν καταλάβει ότι η δυστυχία τους αποτελεί μέρος της ψευδαίσθησης και δεν είναι αληθινή, ενώ ο Θεός παραμένει ευτυχισμένος. Είναι πάντα ευτυχισμένος. Όταν αφυπνιστείτε, και αυτό θα συμβεί, θα ανακαλύψετε ότι πράγματι είστε ευτυχισμένοι και πάντα ήσασταν, όμως προς το παρόν είναι μια δύσκολη έννοια για να κατανοήσετε.\nΟ πόνος, η ταλαιπωρία και η δυστυχία που βιώνετε αποτελούν μέρος αυτών των καταπιεστικών παιχνιδιών που παίζετε. Έχετε φορέσει κοστούμια (σώματα) εντελώς κατάλληλα για τη δραματοποίηση που έχετε επιλέξει να διευθύνετε και να συμμετέχετε και πράγματι είστε εξαιρετικοί διευθυντές και ηθοποιοί. Η φρίκη των βασανιστηρίων, δολοφονιών, πολέμων, αρρώστιας και φυσικών καταστροφών από καιρικές συνθήκες, σεισμών κτλ. αποτελούν μέρος του περιβάλλοντος της ψευδαίσθησης που χτίστηκε επί αιώνες από τη συλλογική πρόθεση της ανθρωπότητας. Και πράγματι βιώνετε έντονο πόνο και ταλαιπωρία μέσα σε αυτό που αποτελεί έναν από πολλούς λόγους που έχετε χορτάσει το παιχνίδι και επιθυμείτε να ξυπνήσετε.\nΗ απόφασή σας να αφυπνιστείτε είναι αμετάκλητη, επειδή τόσο πολλοί από εσάς έχουν την πρόθεση να το κάνουν και λαμβάνετε μεγάλη βοήθεια για να διατηρήσετε αυτή την πρόθεση από εκείνους σε πνευματικές σφαίρες. Η τρομερή κατάσταση της πλανητικής δυσαρμονίας, που μοιάζει να σας έχει καταπιεί και να έχει παραλύσει ή παγώσει τις δημιουργικές σας ικανότητες που θα σας οδηγούσαν έξω από αυτή, διήρκεσε για περισσότερο από πολύ καιρό και οι θεατρικές σας παραγωγές έχουν τελειώσει. Εάν επιθυμείτε, μπορείτε να χειροκροτήσετε το ρεαλισμό τους· ύστερα θα είναι ώρα να πάτε Σπίτι.\nΌταν αφυπνιστείτε, θα επανεγκαθιδρύσετε με χαρά τις από παλιά ξεχασμένες σχέσεις με ανείπωτους αριθμούς από ψυχές που έχουν όμοιες ιδέες και οι οποίες, όπως και εσείς, κινούνται σταδιακά προς τη στιγμή που θα ανακαλύψετε πάλι τη λαμπρή αλήθεια για το ποιοι πραγματικά είστε. Θα σας πλημμυρίσει κατάπληξη όταν θα βιώσετε το εκτυφλωτικά ζωντανό και φωτεινό περιβάλλον της Αγάπης, που λάμπει για όλες τις υπάρξεις. Η ζεστασιά της απόλυτης αποδοχής και ψυχικής επικοινωνίας που εκείνη εμπνέει, θα είναι πολύ αναζωογονητική – σε αντίθεση με τις κοινωνικές συγκεντρώσεις μέσα στην ψευδαίσθηση, όπου ο καθένας βάζει ένα μέτρο σε αναζήτηση προσωπικής υπεροχής και τη βελτίωση της δικής του θέσης.\nΕίστε όλοι ένα και θα το μάθετε σύντομα αυτό με τον ίδιο τρόπο που στο παρόν γνωρίζετε το δέρμα του σώματός σας. Δεν υπάρχουν περιορισμοί να αναμιχθείτε και να συναναστραφείτε ο ένας με τον άλλον μέσα στο θεϊκό σας Σπίτι, απολαμβάνοντας την τέλεια ειρήνη και την αρμονία της αγάπης. Θα βρείτε τους εαυτούς σας να επικοινωνείτε, να δημιουργείτε και να εργάζεστε στο απέραντο και άπειρο Θεϊκό Πεδίο που αγκαλιάζει όλο αυτό που είναι και διευρύνεται συνεχώς, για να συμπεριλάβει κάθε καινούρια ύπαρξη που επινοείτε και εισάγετε.\nΗ ζωή και η ύπαρξη είναι μια εξαιρετική χαρά, πέρα από τη δύναμη της παρούσας, πολύ περιορισμένης σας φαντασίας για να τα συλλάβετε με οποιονδήποτε τρόπο. Αυτό που δημιούργησε ο Πατέρας σας, αυτό που εσείς δημιουργήσατε μαζί Του και όσα θα συνεχίσετε να δημιουργείτε μαζί, θα προσφέρει απεριόριστη χαρά και έμπνευση, καθώς εξετάζετε άπειρες δυνατότητες η προσφέρει η Πραγματικότητα για την αιώνια και άπειρη ικανοποίησή σας.\nΗ πλήξη, μια καταπληκτική και ακατανόητη έννοια που γεννήθηκε στην ψευδαίσθηση, είναι βέβαιο ότι δεν θα βιωθεί ποτέ ξανά, καθώς συνεχίζετε να επεκτείνετε με χαρά τους τομείς της γνώσης σε αφάνταστες κατευθύνσεις. Όταν τα πράγματα πηγαίνουν καλά, χρησιμοποιείτε την έκφραση «η ζωή είναι σαν αεράκι». Στην Πραγματικότητα, η ζωή θα μοιάζει με ατελείωτο πλήθος από ανέμους που είστε εσείς και που εσείς κατευθύνετε με ακούραστο ενθουσιασμό σας, βιώνοντας τη δύναμη και την κατάπληξη της ύπαρξής σας μέσα από συνεχή αλληλεπίδραση όλων των θαυμάσιων στοιχείων της. Στην αλήθεια, η πλήξη, η κατάθλιψη και η έλλειψη κινήτρων δεν υφίστανται πλέον αλλά αντί αυτών, η συνεχείς και σταθερές σειρές από γεγονότα που σας ανεβάζουν ψυχικά και είναι ενορχηστρωμένα με τη χαρά όλων που συμμετέχουν. Θα μπορούσατε να ζητήσετε τίποτα περισσότερο; Και εάν σκέφτεστε κάτι που θα μπορούσε να προστεθεί στον αστερισμό των απολαύσεων που βιώνετε ήδη, τότε θα είστε σε θέση να το πράξετε αμέσως.\nΗ αιώνια σας ευτυχία είναι η Θεία Θέληση και θα επιτευχθεί σε κάθε στιγμή της ύπαρξής σας!\nPosted by Νίκος Τσαουσάκης - Nikos Tsaoussakis at 5:49 AM 0 comments


Red Zone: Ο έλεγχος της σεζόν: Forwards\nΟ Πέτγουει φέτος επιβεβαίωσε όλα όσα ξέραμε για αυτόν από πριν, τα καλά και τα άσχημά του.\nΠροσέφερε πολλές θεαματικές φάσεις, πρέπει να είναι ένας από τους καλύτερους dunkers που έχουμε δει στον Ολυμπιακό ever.\nΣκόραρε για τρεις με συνέπεια και μπλόκαρε σουτς.\nΕπιπλέον έβγαλε καρδιά και έπαιζε στα στάνταρντς του ανεξάρτητα από το όνομα του αντιπάλου και την πίεση του παιχνιδιού.\nΌμως ήταν ένας παίχτης ετερόφωτος στην επίθεση, που όταν η ομάδα δεν έτρεχε και δεν του έβγαζε ελεύθερα σουτς, φαινόταν διακοσμητικό στοιχείο στο παρκέ.\nΈδειξε επιρρεπής στο φάουλ, συνέπεια από τις κακές αμυντικές τοποθετήσεις του.\nΔεν μπορούσε να σπρώξει κανέναν κάτω από το καλάθι αποτελώντας τρύπα στο αμυντικό ριμπάουντ σε κάποια ματς.\nΤο ερώτημα είναι τι και ποιος περίμενε κάτι καλύτερο από αυτόν;\nΟ Ολυμπιακός θέλει ένα καλύτερο παίχτη δίπλα στον Γιώργο Πρίντεζη, ειδικά όσο ο Γιώργος έχει τα θεματάκια του.\nΈνα διαφορετικό κορμί που θα καλύπτει τις αδυναμίες του Πρι (ψάχναμε 4αρι να σπρώξει τον Ρέγιες στο game 5 με τη Ρεάλ και δεν βρίσκαμε), ένα παίχτη που θα μπορεί να μοιραστεί τη θέση, όχι απλά να τον αντικαθιστά.\nΟ Πέτγουει έπαιξε σχεδόν στο full potential του αλλά δεν είναι αρκετό σε μια θέση που ο Ολυμπιακός θέλει κάτι διαφορετικό από πίσω.\nΒρισκόμαστε στο πρώτο δεκαήμερο του Ιουανουαρίου, ο Μπρεντ Πέτγουει έχει ενοχλήσεις στη μέση και οι πρώτες εκτιμήσεις τον φέρνουν να χάνει σημαντικό χρονικό διάστημα πράγμα που κάνει τον Ολυμπιακό να ανακοινώσει τον Τζαμάριο Μουν για αντικαταστάτη.\n'Ηταν τόσο σίγουρος ο Ολυμπιακός για αυτή τη κίνηση που και παίχτη έφερε ενώ θα έπρεπε να περιμένει να περάσει όλος ο πρώτος γύρος της Ευρωλίγκα για να αποκτήσει δικαίωμα συμμετοχής (αποκτήθηκε 4-5 μέρες μετά το πρώτο ματς του τοπ16), αλλά και έσπευσε να τον δηλώσει άμεσα στην Α1 σπαταλώντας μια αλλαγή που ίσως και να είχε πολύ μεγάλη σημασία πριν τα πλέιοφς.\nΤαυτόχρονα, ο Πέτγουει γύρισε μεν αλλά ήταν φανερά εκτός κλίματος στα ματς της Ευρωλίγκας μέχρι να διασφαλιστεί η θέση του.\nΠρακτικά, είναι δύσκολο να θυμηθώ ξανά μεταγραφή με τόσες διαφορετικές αρνητικές προεκτάσεις και αυτό σίγουρα δεν πάει για τον Μουν.\nΟ Μουν ήταν γνωστός παίχτης με καλή καριέρα στο ΝΒΑ χρόνια τώρα.\nΔύο ήταν τα προβλήματα, ένα ότι η χαλαρότητα του NBDL, όταν μιλάμε για βετεράνους, είναι πολύ επικίνδυνη κατάσταση. Και δεύτερο, ένας παίχτης που στα 33 του έρχεται για πρώτη φορά στην Ευρώπη τότε τουλάχιστον πρέπει να έρθει στην αρχή της χρονιάς, ή έστω να έχεις ψάξει πολύ τον χαρακτήρα του, για να μην έχει θέματα επικοινωνίας ή προσαρμογής.\nΤι μας έμεινε από τον Μουν;\nΤα καλά του ματς στην Α1 με 12.4 πόντους σε 5 ματς, κάποια θεαματικά καρφώματα, το εξοργιστικά κακό 7λεπτο κόντρα στη Φενέρ στη μοναδική του συμμετοχή στην Ευρωλίγκα και τα μεταμεσονύχτια tweets που αυτοδιαφημιζόταν για μια δουλειά στο ΝΒΑ.\nΣυνέχισε στη Βενεζουέλα τις θεαματικές πτήσεις του.\nΗ πώληση του Κώστα Παπανικολάου δημιούργησε συνθήκες για μια πολύ δύσκολη χρονιά για τον Στράτο Περπέρογλου.\nΟι απαιτήσεις ήταν μεγαλύτερες, δεν ήταν πλέον ο παίχτης που περιμένεις απλά κάποια σουτς και αυτά... όποτε τα βάλει, αλλά χρειαζόσουν σταθερή εικόνα.\nΟι δυσκολίες έγιναν ακόμα μεγαλύτερες όταν χρειάστηκε να παίξει με συνέπεια στο 4, στην αρχή έκανε ότι ήθελε, κάποια στιγμή οι αντίπαλοι το κατάλαβαν και μας τα γύρισαν όλα πίσω δανεικά.\nOverall νομίζω ότι έκανε ό,τι καλύτερο μπορούσε μέχρι να κλατάρει κάποια στιγμή προς το τέλος, αυτό δημιουργεί ερωτήματα για την διαχείριση που έγινε, αυτό που σίγουρα συνέβη ήταν ότι με το τελείωμα που έκανε αδίκησε συνολικά την χρονιά του.\nΕίναι ελεύθερος, ο Ολυμπιακός θα μιλήσει μαζί του αλλά και η Εφές τον γλυκοκοιτάζει με ενδιαφέρον αν δεν του έχει κάνει ήδη πρόταση.\nΔεν επηρεάζομαι καθόλου από το finish του, έκανε πολύ καλή χρονιά αλλά ο Ολυμπιακός πρέπει να παίξει τον Παπαπέτρου, αυτό είναι το σωστό.\nΟ Ματ Λοτζέσκι είναι πιο μικρός σε ηλικία, ο Ολυμπιακός έχει option για ανανέωση σε ένα συμβόλαιο που είναι το μισό από αυτό που θα χρειαζόταν για τον Στράτο.\nΑν υπάρχει ζήτημα επιλογής θα πάρω το Παπαπέτρου-Λοτζέσκι, είναι καλύτερο και από το περσινό Πέρπε-Λοτζέσκι, αληλοσυμπληρώνονται καλύτερα με τα νιάτα του Πάπι και την ποιότητα του Λοτζέσκι, αν και αμυντικά δεν λύνονται τα προβλήματα.\nΑν ο Ολυμπιακός θέλει και τους τρεις για να είναι καλυμμένος, πρέπει οπωσδήποτε να είναι ξεκαθαρισμένοι οι ρόλοι με τον Στράτο να έρχεται 3ος σε έναν ειδικό ρόλο βετεράνου που θα παίζει σε πολύ συγκεκριμένες στιγμές και όχι πάρα πολύ. Βέβαια ακόμα και αυτό θα δημιουργούσε μια ανισορροπία μεταξύ συμβολαίου/ρόλου οπότε...\nΑν άπαντες συμφωνούσαν σε κάτι όταν αποκτήθηκε ο Ιωάννης Παπαπέτρου από τον Ολυμπιακό, ήταν ότι η ομάδα δεν πήρε απλά ένα ταλέντο που θα βοηθούσε μελλοντικά, αλλά έναν παίχτη που ήδη μπορεί να σταθεί σε κορυφαίο επίπεδο.\nΑυτό το κλισέ με τον "έτοιμο" που ήταν όμως τόσο αληθινό;\nΟ Ολυμπιακός το είδε αρκετά συντηρητικά το θέμα του νομίζω, τον έβαλε πολύ προσεκτικά στην αρχή, μόνο στα ματς της Α1, αργότερα με τα θέματα του Περπέρογλου βρήκε θέση και στην Ευρωλίγκα, μια προσέγγιση που θα ήταν σωστή σε μια διαδικασία ανάπτυξης κάποιου άγουρου ταλέντου όμως.\nΟ Παπαπέτρου στην πράξη απέδειξε ότι δεν είναι απλά ένα ταλέντο αλλά ένας παίχτης που χρειάζεται η ομάδα άμεσα, είναι ανεξήγητο γιατί ξεχάστηκε στους τελικούς, μην παραβλέπουμε ότι η φρεσκάδα του Βλαδίμηρου Γιάνκοβιτς έκανε διαφορά σε ένα σημείο της σειράς των τελικών που είχε ήδη έρθει φθορά στους βασικούς των δυο ομάδων.\nΜε αυτό το πρίσμα ο Ολυμπιακός πρέπει να βγάλει τον Παπαπέτρου μπροστά του χρόνου, με σταθερό χρόνο και παρουσία, είναι κάτι που συμφωνούν οι περισσότεροι. Από την πλευρά του, δουλεία στο footwork και στις τοποθετήσεις του στην ομαδική άμυνα και όλα θα πάνε καλά.\nΔυο προβλήματα για τον Γιώργο Πρίντεζη φέτος.\nΈνα, ότι στα δεδομένα προβλήματα που έχει αρχίσει να βγάζει φέτος ήρθε και έδεσε το ιατρικό τιμ του Ολυμπιακού.\nΚαι δεύτερον, αντί να τρέχει με τις Εθνική στη Σλοβενία έπρεπε να κάτσει να ξεκουράσει λίγο το κορμί του που έχει αρχίσει να τον προδίδει. Αυτό διορθώνεται φέτος ελπίζω.\nΚατά τα άλλα, χρονιά με ιατρικά θέματα αλλά και με σφραγίδα ότι πλέον είναι ένας αρκετά καλός συνδυασμός ποιότητας και εμπειρίας που του επιτρέπει να είναι καθοριστικός εκεί που πρέπει.\nΣυγκινητική προσπάθεια στη σειρά με τη Ρεάλ όταν γυρνούσε από τραυματισμό, πολύ καλή σειρά στους τελικούς επίσης.\nΌσο βγάζει θέματα θα τον βλέπω σιγά-σιγά σαν μια περίπτωση παίχτη x-factor, με προσωπικότητα και ποιότητα αρκετή για να πάρει παιχνίδια μόνος του αλλά χωρίς να μπορώ να τον εμπιστευτώ ότι θα βγάλει όλα τα ματς με σταθερή παρουσία.\nΚαι αυτό ο Ολυμπιακός θα πρέπει να το προσέξει στον παίχτη που χρειάζεται να αποκτηθεί στη συγκεκριμένη θέση.\nΌταν ο Ολυμπιακός απέκτησε τον Δημήτρη Αγραβάνη από τον Πανιώνιο ήξερε ότι δεν έχει πάρει έναν παίχτη έτοιμο για άμεσες λύσεις, αλλά έναν νεαρό με καλές δυνατότητες που πρέπει να τον εξελίξει για το μέλλον.\nΜε αυτή την έννοια δεν θέλω να σταθώ τόσο στην απόδοση του μικρού, ούτε στο αν βελτίωσε τις εντοπισμένες αδυναμίες του.\nΓια παράδειγμα το 2/19 τρίποντα που σούταρε σε Ελλάδα και Ευρώπη δείχνει ότι δεν είχε πρόοδο σε ένα ζήτημα που πρέπει να βελτιώσει στη πορεία της καριέρας του.\nΜεγαλύτερη σημασία έχει ότι εδώ ο Μπαρτζώκας μάλλον έκανε καλή διαχείριση, ο Αγραβάνης έπαιξε σε 14 ματς για την Α1 και 8 για την Ευρωλίγκα με λίγο κάτω από 10 λεπτά ανά ματς, μια δουλειά που στοχευμένα έγινε στην αρχή της σεζόν που υπάρχουν περιθώρια για τέτοιες δοκιμές.\nΙκανοποιητικός χρόνος συμμετοχής για έναν παίχτη 19 χρονών, μια κατάσταση που πρέπει να συνεχιστεί αν για κάποιο λόγο δεν πάει δανεικός.\nΜετά την πώληση του Κώστα Παπανικολάου οι περισσότεροι περίμεναν έναν διαφορετικό παίχτη για αντικαταστάτη. Κάτι πιο κοντινό στα στοιχεία του Παπ ίσως, ένα μεγαλύτερο όνομα σίγουρα.\nΓι'αυτό και ο Ματ Λοτζέσκι έπρεπε να προσπαθήσει πολύ για να πείσει τους δύσπιστους.\nΟι πρώτες απαντήσεις δεν άργησαν να έρθουν όμως...\nΚόντρα στη Μπεσίκτας στο Rixos Cup πήρε τον Ολυμπιακό στις πλάτες του στην ανατροπή του δευτέρου ημιχρόνου, έβαλε και το νικητήριο σουτ στο τέλος και έδειξε ότι σε κάθε περίπτωση, δεν είναι τυχαίος παίχτης.\nΔεν έχει νόημα να τον κρίνουμε για πράγματα που ξέρουμε ότι δεν μπορεί να κάνει.\nΓια την ποστ άμυνα για παράδειγμα. Αυτά είναι ερωτήματα που θα έπρεπε να συνοδεύσουν το κείμενο για το τεχνικό τιμ. Απλά μια παρατήρηση...\nNομίζω ότι η λογική πάνω στην οποία στηρίχθηκε η απόκτησή του δεν πολυπέτυχε και εξηγούμαι.\nΟ Ολυμπιακός αποφάσισε να θυσιάσει πράγματα στην άμυνα προσθέτοντας έναν παίχτη πιο πλήρη επιθετικά, που ναι μεν μπορούσε να σουτάρει με καλά ποσοστά, αλλά που ταυτόχρονα μπορούσε να τριπλάρει και να δημιουργήσει για τον εαυτό του ή για τους άλλους.\nΟ τρόπος που χρησιμοποιήθηκε στο παρκέ ο Λοτζέσκι ακύρωσε την παραπάνω υπόθεση.\nΟ Ματ σκόραρε το 70% των σουτς του μετά από ασίστ όταν ο μέσος όρος των 3αριων στην Ευρωλίγκα ήταν στο 55%. Ο καθαρά ετερόφωτος επιθετικά Κώστας Παπανικολάου για παράδειγμα ήταν στο 62%.\nΟ Ολυμπιακός πήρε ένα πακέτο που φιλοδοξούσε να αναβαθμίσει την αποτελεσματικότητα και την δημιουργία στην επίθεση για να το χρησιμοποιήσει μονοδιάστατα εν τέλει.\nΟ Λοτζέσκι όσο περνούσε ο καιρός, τόσο ζητούσε λιγότερες μπάλες, ήταν πολύ πιο δημιουργικός στα πρώτα παιχνίδια, προς τιμήν του προσαρμόστηκε σε μια κατάσταση που δεν πολυήταν συνηθισμένος, στην Οστάνδη ήταν ο MVP, ο παίχτης που έκανε όλο το παιχνίδι, έπαιζε περισσότερο με την μπάλα στα χέρια, εδώ οι όροι αντιστράφηκαν.\nΑλλά όταν έχεις τόση ποιότητα μπορείς να κάνεις τα πάντα.\nΗ αλήθεια είναι ότι τραυματίστηκε ο Είσι Λο, ο Λοτζέσκι προσπάθησε να πάρει δημιουργικές πρωτοβουλίες αλλά δεν τα πολυκατάφερε.\nΔύο λόγους μπορώ να βρω γι'αυτό.\nΠρώτον, όταν χρησιμοποιείς έναν παίχτη σε έναν συγκεκριμένο ρόλο από την αρχή, είναι δύσκολο γι'αυτόν να πατήσει τον διακόπτη μέσα στη χρονιά και να αλλάξει. Όσο πέρναγε η χρονιά δεν είχε αυτοπεποίθηση δημιουργικά - όσο είχε στην αρχή τουλάχιστον.\nΚαι δεύτερον, ότι απλά δεν είναι αρκετά καλός δημιουργός για αυτό το επίπεδο.\nΜπορεί να είναι και τα δύο, πάντως και στις δυο περιπτώσεις η λογική του Ολυμπιακού κάνει νερά, δεν νομίζω να θυσίασε αμυντικά τόσα πράγματα για έναν spot shooter.\nΌλα αυτά λίγο απασχολούν τον Λοτζέσκι όμως.\nΟ άνθρωπος απάντησε σε όλα τα ερωτηματικά που του έθεταν από την αρχή, αν αξίζει να είναι στον Ολυμπιακό - αν μπορεί στα μεγάλα παιχνίδια, και φυσικά πρέπει να μείνει στην ομάδα και τη νέα χρονιά.


Αρχική ΕΥΡΩΠΗ CHAMPIONS LEAGUE Με υπομονετική προσέγγιση\nΠρώτος αγώνας για τα ημιτελικά του Τσάμπιονς Λιγκ, με την Ρεάλ να υποδέχεται στο «Αλφρέντο Ντι Στέφανο» την Τσέλσι. Την ερχόμενη Τετάρτη (5/5) είναι προγραμματισμένος ο επαναληπτικός στο «Στάμφορντ Μπριτζ».\n0654: Real Madrid – Chelsea FC 22:00 («Alfredo di Stéfano»)\nΡεάλ Μαδρίτης: Έμεινε στη λευκή ισοπαλία η Ρεάλ στην εντός έδρας αναμέτρηση της Κυριακής (24/4) με αντίπαλο την Μπέτις, ένα αποτέλεσμα που την άφερε σε μειονεκτική θέση σε σχέση με την κατάκτηση του πρωταθλήματος. Λιγοστές οι φάσεις στο συγκεκριμένο παιχνίδι, με τους «μερέγκες» να έχουν δοκάρι στο πρώτο μέρος, ενώ στην επανάληψη οι «ανδαλουσιάνοι» ήταν αυτοί που βρέθηκαν πιο κοντά στο γκολ. Στα θετικά για τη Ρεάλ η επιστροφή στην αγωνιστική δράση του Εντέν Αζάρ, ο οποίος λόγω της μεγάλης του απουσίας δεν έδειξε κάτι το ιδιαίτερο στον αγώνα με την Μπέτις. Την επόμενη αγωνιστική (01/05) η Ρεάλ Μαδρίτης θα υποδεχθεί στο «Αλφρέντο Ντι Στέφανο» την Οσασούνα. Στο Τσάμπιονς Λιγκ οι «μερέγκες» απέκλεισαν στους προηγούμενους γύρους τις Αταλάντα και Λίβερπουλ, δίχως να ηττηθούν, ενώ παράλληλα έχουν δεχθεί μόλις δύο γκολ.\nΑγωνιστικά νέα: Παραμένουν εκτός οι Λούκας Βάθκεθ (δεξιός μπακ-χαφ) και Σέρχιο Ράμος (στόπερ). Λόγω Covid απουσιάζει ο Βαλβέρδε (χαφ), όπως και ο Μεντί (αριστερός μπακ) με τραυματισμό. Στα θετικά είναι ότι ο Κρόος (χαφ) έβγαλε όλο το πρόγραμμα προπόνησης και τέθηκε κανονικά στη διάθεση του Ζιντάν.\nΠιθανή ενδεκάδα: Κουρτουά, Καρβαχάλ, Μιλιτάο, Βαράν, Νάτσο, Μόντριτς, Κασεμίρο, Κρόος, Βινίσιους, Μπενζεμά, Ασένσιο.\nΤσέλσι: Προέρχεται από σημαντικό διπλό 0-1 την Κυριακή (24/4) μέσα στο «Olympic Stadium» της Γουέστ Χαμ, χάρη στο γκολ του Βέρνερ στο 43′. Έτσι η Τσέλσι πήρε αυτομάτως ισχυρό προβάδισμα για να βρεθεί στην τετράδα και στους ομίλους του Τσάμπιονς Λιγκ. Αυτό ήταν το τρίτο διαδοχικό παιχνίδι που οι «μπλε» κρατάνε την εστία τους απαραβίαστη, ενώ αυτό το σερί μπορεί να επεκταθεί και στον εντός έδρας αγώνα που ακολουθεί κόντρα στη Φούλαμ. Για να βρεθεί η Τσέλσι μέχρι τα ημιτελικά του Τσάμπιονς Λιγκ χρειάστηκε να αποκλείσει στην προηγούμενη φάση την Πόρτο με συνολικό σκορ 2-1.\nΑγωνιστικά νέα: Εκτός παραμένει ο Κόβασιτς (χαφ).\nΠιθανή ενδεκάδα: Μεντί, Αθπιλικουέτα, Τιάγκο Σίλβα, Ζουμά, Τζέιμς, Καντέ, Ζορζίνιο, Τσίλγουελ, Πούλισιτς, Μάουντ, Βέρνερ.\n*Πρώτος ημιτελικός αγώνας μεταξύ δύο ομάδων που έχουν κρατήσει αρκετές φορές το μηδέν στα μετόπισθεν. Έτσι περιμένουμε τόσο από τον Ζινεντίν Ζιντάν όσο και απ’ τον Τόμας Τούχελ να προσεγγίσουν τον αγώνα με υπομονή και να ψάξουν για κενούς χώρους. Πολύ πιθανή η επιλογή του Χ ημιχρόνου, που στη Meridianbet βρίσκεται στο 1,99 και είναι μία από τις ψηλότερες αποδόσεις που κυκλοφορούν στο στοιχηματικό παζάρι.\nΠροηγούμενο άρθροΙσορροπημένο παιχνίδι στο «São Luís»\nΕπόμενο άρθροΑνακοίνωσε τη συμφωνία με Νάγκελσμαν\nmaria ioannou 27/04/21 16:45 At 27/04/21 16:45\nAuthorCY - 14/07/20 5:26 3\nΚατεβάστε τη νέα εφαρμογή Meridianbet για Android και iOS, και επωφεληθείτε του Mobile Application Μπόνους έως και €15 με το πρώτο σας στοίχημα εν...\nΈδειξε ριπλέι μέσω κινητού στο διαιτητή και αποβλήθηκε (Vds)\nAνακοίνωσε την αποχώρησή του o Κάντλετς!\nΤεράστιες απώλειες στην Premier League!\nDaily Mail: «Τα 12 γήπεδα του Euro είναι έτοιμα να φιλοξενήσουν...


Πρώτη καταχώρηση: Πέμπτη, 19 Μαΐου 2022, 04:00\nΗ εταιρεία παραγωγής σκαφών Bering Yachts, με έδρα τις ΗΠΑ, αρχίζει να δραστηριοποιείται φέτος στο Μπουργκάς, στη Μαύρη Θάλασσα. Η εταιρεία θα εγκαινιάσει στην παράκτια πόλη ένα ναυπηγείο που θα ειδικεύεται στον πλήρη κύκλο παραγωγής πολυτελών υπερατλαντικών θαλαμηγών και μικρότερων ταχύπλοων σκαφών.\nΠαρουσιάζοντας την Τετάρτη ένα γιοτ στο λιμάνι του Μπουργκάς, ανώτατα στελέχη της Bering Yachts δήλωσαν ότι η εταιρεία επέλεξε τη βουλγαρική πόλη από τέσσερις ευρωπαϊκές τοποθεσίες για να επεκτείνει τις δραστηριότητές της. Έχει συνάψει συμβάσεις με 60 υπαλλήλους στο Μπουργκάς ώστε να αρχίσουν να εργάζονται την 1η Ιουνίου και το σχέδιο είναι να αυξηθεί σε 300 ο αριθμός τους μέχρι το τέλος του έτους.\nΟ δήμαρχος του Μπουργκάς Ντιμίταρ Νικόλοφ δήλωσε ότι η εταιρεία μπορεί να βασιστεί στην πλήρη υποστήριξη τη δική του και της διοίκησης του δήμου.\nΗ διοίκηση του λιμανιού του Μπουργκάς δήλωσε ότι η δραστηριότητα της εταιρείας θα συμβάλει στην ανάπτυξη της ιστιοπλοΐας στην πόλη-λιμάνι, ενώ παράλληλα θα προσφέρει θέσεις εργασίας σε εξειδικευμένο προσωπικό στον τομέα της κατασκευής σκαφών αναψυχής, θαλαμηγών και υπερ-θαλαμηγών.\nΗ Bering Yachts ιδρύθηκε το 2007 από τον Αλεξέι Μιχαήλοφ για την κατασκευή εξερευνητικών γιοτ από χάλυβα και αλουμίνιο, αρχικά στην Κίνα και στη συνέχεια στην Τουρκία.\nΜε έδρα τη Βόρεια Καρολίνα στις ΗΠΑ, η εταιρία έχει γραφεία στη Φλόριντα, το Μονακό και τη Λεμεσό. Με περισσότερα από δέκα γιοτ που έχουν προγραμματιστεί να κατασκευαστούν το 2022, η εταιρεία αναμένει σταθερή ανάπτυξη των δραστηριοτήτων της.\nΤελευταία ενημέρωση: Πέμπτη, 19 Μαΐου 2022, 04:00


Φιλική νίκη του ΑΟΤ επί του Απόλλωνα Λάρισας (3-1) - trikalaenimerosi\nΦιλική νίκη του ΑΟΤ επί του Απόλλωνα Λάρισας (3-1)\nΑθλητικά | 12 Οκτ 2018, 19:07\nΟ ΑΟ Τρίκαλα πέρασε νικηφόρα με 1-3 από την Φιλιππούπολη σε φιλικό προετοιμασίας.\nΌλα τα γκολ σημειώθηκαν στον δεύτερο ημίχρονο, ενώ το γενικό συμπέρασμα είναι ότι πλέον οι ομάδες περιμένουν τα επίσημα παιχνίδια πρωταθλήματος. Βέβαια θα πρέπει να κάνουν υπομονή ακόμη 15 μέρες.\nTα Τρίκαλα προηγήθηκαν στο 61’ με εύστοχο χτύπημα πέναλτι του Συμελίδη, με τους γηπεδούχους να ισοφαρίζουν στο 64’ με τον Ράμος.\nΟι «κυανέρυθροι» προηγήθηκαν με κεφαλιά του Γκότοβου στο 82’ για να διαμορφωθεί το τελικό σκορ στις καθυστερήσεις με τον Μαντιανί.\nΑΠΟΛΛΩΝ ΛΑΡΙΣΑΣ (Μαρσέλο Τροΐζι): Μαντζάρης, Σκούπρας, Κουρτεσιώτης, Αγιώτης (86′ Γαρυφαλλόπουλος), Σουλιώτης, Χατζής, Λούκας Ράμος, Τασιούλης (62′ Καμπέρης), Λουκάο, Λίταινας (78′ Κοντοθανάσης), Πολέτο.\nΤΡΙΚΑΛΑ (Ράτκο Ντόστανιτς): Ταΐρης (85′ Γιδόπουλος), Πάνος, Νιάρος (85′ Γκουγκούδης), Συριόπουλος (66′ Κέζος), Γκότοβος, Τριανταφυλλάκος (66′ Σιαλμάς), Γκατζολάρι (73′ Μαντιάνι), Γιουκαρής (85′ Κούλπας), Συμελίδης, Μακρίδης (66′ Τσιάρας), Σταματάκος (62′ Ηλιάδης).\n(*) φωτογραφία από footballleaguenews.gr


Πανιώνιος – Ηλιούπολη: Ένταση και μετά το τέλος στη Νέα Σμύρνη | Yellow Radio\nΑρχική/Ποδόσφαιρο/Πανιώνιος – Ηλιούπολη: Ένταση και μετά το τέλος στη Νέα Σμύρνη\nYellowRadio.gr Follow on Twitter Send an email 9 Μαΐου 2021 - 22:55\nΌπως και πριν καν αρχίσει η αναμέτρηση του Πανιώνιου με την Ηλιούπολη, έτσι ολοκληρώθηκε. Με επεισόδια και εντάσεις μεταξύ των οπαδών των δύο ομάδων και της αστυνομίας.\nΗ κατάσταση ξέφυγε αρχικά πριν ξεκινήσει η αναμέτρηση, όταν οι φίλαθλοι των δύο ομάδων συγκρούστηκαν στη Νέα Σμύρνη, με τις πληροφορίες μάλιστα να κάνουν λόγο και για επιθέση με μαχαίρι. Μάλιστα, ένας από τους συλληφθέντες βρέθηκε να έχει στην κατοχή του ακόμη και όπλο.\nΗ κατάσταση πήγε να ξεφύγει και μετά το τέλος της αναμέτρησης, όταν οι φίλαθλοι του Πανιώνιου «μπούκαραν» μέσα στο γήπεδο και κατευθύνθηκαν προς τους ποδοσφαριστές και τα μέλη της Ηλιούπολης, ωστόσο η αστυνομία πρόλαβε τα… χειρότερα με κρότου λάμψης.


Aπoκλεισμός για την Eθνική Παίδων - CYPRUS SPORTS NEWS\nAπoκλεισμός για την Eθνική Παίδων\nΜε ήττα της Εθνικής μας ολοκληρώθηκε ο απογευματινός αγώνας με αντίπαλο το Μαυροβούνιο στο Στάδιο Spartak στην πόλη Mogilev της Λευκορωσίας.\nΜετά το 0-1 ο τελικός απολογισμός μας έφερε στην τρίτη θέση της κατάταξης και δυστυχώς για ακόμη μια χρονιά δεν καταφέραμε να περάσουμε στον Elite round του Ευρωπαϊκού Πρωταθλήματος U-17.\nΜετά το νικηφόρο 1-0 το Μαυροβούνιο εξασφάλισε τη δεύτερη θέση και το εισιτήριο της πρόκρισης με απολογισμό 4 βαθμούς.\nΗ Κύπρος έμεινε στους 3 βαθμούς και τελευταία η Λευκορωσία με 1 βαθμό. Στην πρώτη θέση τερμάτισε η Ρωσία με εννέα βαθμούς, καθώς σήμερα νίκησε και τη Λευκορωσία με 2-0.\nΚρίμα γιατί δημιουργήθηκαν εξαιρετικές προϋποθέσεις για το στόχο της πρόκρισης και παρά ο γεγονός ότι περνούσαμε και με ισοπαλία δυστυχώς γνωρίσαμε την ήττα από ένα αντίπαλο που δεν ήταν καλύτερος μας και γενικότερα με την παρουσία μας χάσαμε μια σπουδαία ευκαιρία για πρόκριση.\nΣτο πρώτο ημίχρονο η Εθνική μας στάθηκε καλύτερα από το Μαυροβούνιο και με περισσότερες επιθετικές πρωτοβουλίες προσπάθησε να ανοίξει το σκορ.\nΣτον μεσοαμυντικό τομέα η ομάδα μας παρουσιάστηκε με πολύ καλό πρόσωπο και δεν επέτρεψε να δημιουργηθεί σοβαρός κίνδυνος για την εστία του Δημητρίου.\nΣε εξέλιξη το δεύτερο ημίχρονο με άσχημη εξέλιξη για την Κύπρο. Στο 46' το Μαυροβούνιο άνοιξε το σκορ με πέναλτι του Vukotic.\nΗ προσπάθεια γίνεται πιο δύσκολη και ο προπονητής μας με τις κινήσεις του να κάνει πιο επιθετικό το σχήμα με την χρησιμοποίηση του Κιτρομιλίδη.\nΣτο 76' κεφαλιά του Άδωνι σταμάτησε στα δοκάρια της εστίας του Μαυροβουνίου και αργότερα χάθηκε νέα μεγάλη ευκαιρία με τον Γιάννη Ανδρέου.\nOι νεαροί διεθνείς μας στα τελευταία στάδια του αγώνα κατέβαλαν φιλότιμη προσπάθεια για ανατροπή των δεδομένων όμως δυστυχώς η ανατροπή δεν ήρθε και χάθηκε μια μεγάλη ευκαιρία για να διακόψουμε το αρνητικό σερί των προκριματικών φάσεων.\nΗ Κύπρος ξεκίνησε την προκριματική φάση με βαριά ήττα από τη Ρωσία με 6-0 όμως το νικηφόρο 3-2 επί της Λευκορωσίας που ακολούθησε, μας έβαλε ξανά σε πορεία πρόκρισης αλλά τελικά μείναμε στους τρεις βαθμούς.\nΗ Εθνική μας αγωνίστηκε με τους Δημητρίου, Νέστωρος, Στ. Ιακώβου (54' Παπαμιχαήλ), Π. Παντελή, Άδωνη, Μενελάου, Χατζηπασχάλη (64' Κιτρομιλίδης), Κ. Κωνσταντίνου (70' Γ. Ανδρέου), Στ. Παντελή, Χαραλάμπους, Λουκά.\nΚίτρινες κάρτες: Δημητρίου, Ιακώβου, Κωνσταντίνου.\nΤον αγώνα διαιτήτευσε ο Αλβανός Bardhyl Pashaj με βοηθούς τον συμπατριώτη του Denis Rexha και τον Λευκορώσο Yury Khomchanka.\nΚύπρος και Μαυροβούνιο ξαναβρέθηκαν αντιμέτωποι αρχές του περασμένου Μάη στην Αλβανία σε διεθνές τουρνουά που διοργάνωσε η Ομοσπονδία της Αλβανίας με την UEFA.\nΟ αγώνας στην κανονική του διάρκεια έληξε ισόπαλος χωρίς τέρματα και το Μαυροβούνιο νίκησε με 4-3 στη διαδικασία των πέναλτι.\nΗ Εθνική μας τότε αγωνίστηκε τους Δημητρίου, Ιακώβου, Άδωνι, Λαζαρίδη, Ππούνα, Στ. Παντελή, Κιτρομιλίδη, Χαραλάμπους, Γεωργίου, Νέστωρος, Π. Παντελή.\nΗ διαδρομή στον όμιλο μας:\nΡωσία – Κύπρος…6-0\nΛευκορωσία – Μαυροβούνιο…1-1\nΜαυροβούνιο – Ρωσία…0-2\nΛευκορωσία – Κύπρος…2-3\nΡωσία - Λευκορωσία...2-0\nΚύπρος - Μαυροβούνιο...0-1


OPEL GT - Δοκιμές, τιμή, τεχνικά, εξοπλισμοί\nΌλα όσα πρέπει να ξέρεις για το Opel GT\n2 Δοκιμες για Opel GT\nOpel GT 2,0 TurboMε Op(e)lο… την GoηΤεία\nΕμφάνιση που κλέβει καρδιές, κινητήρας turbo 264 ίππων και μετάδοση της κίνησης πίσω. Αυτό είναι εν ολίγοις το Opel GT. Αν το αναλύσεις όμως, το GT σημαίνει παραπάνω από αυτά…\nΠερισσότερες δοκιμές αυτοκινήτων Όλες οι δοκιμές του GT\n3 διαθεσιμα αρθρα για Opel GT\n7 ΝΕΑ ΜΟΝΤΕΛΑ ΤΟ 2017Το μέλλον της Opel\nΗ Opel σπάει τα δεσμά με το σχετικά συντηρητικό παρελθόν της και ετοιμάζει επίθεση σε όλες σχεδόν τις κατηγορίες. Με 7 νέα μοντέλα, που έρχονται τα επόμενα χρόνια, η γερμανική φίρμα δείχνει έτοιμη να διεκδικήσει ακόμη μεγαλύτερο μερίδιο από την πίτα της παγκόσμιας αγοράς.\nΝέο κουπέ Solstice\nΑποκτώντας μία περισσότερο premium διάθεση, το Pontiac Solstice απέκτησε και νέες εκδόσεις με μεταλλική οροφή. Το αμερικάνικο μοντέλο ή καλύτερα, ντεμπουτάρισε και αυτό στη Νέα Υόρκη, με τους ανθρώπους της φίρμας να θεωρούν, πως χάρη στη σκληρή οροφή, θα πρωταγωνιστήσουν.\nΠρώτες φωτογραφίες του νέου Opel GT\nΤο νέο GT ανακοίνωσε πως θα παρουσιάσει η Opel στο Σαλόνι της Γενεύης. Το νέο διθέσιο roadster της γερμανικής εταιρείας διακρίνεται για το μοντέρνο design, το επιθετικό look και τις υψηλές επιδόσεις. Εφοδιάζεται με υπερτροφοδοτούμενο κινητήρα 2 λίτρων που αποδίδει 260 ίππους.\nΠερισσότερα άρθρα αυτοκινήτων Όλα τα άρθρα του GT


DoubleTree by Hilton Hotel Jakarta - Diponegoro Τζακάρτα Ινδονησία - ΟΙ ΚΑΛΥΤΕΡΕΣ ΕΚΠΤΩΣΕΙΣ για ξενοδοχεία\nΔωμάτιο με King Size Κρεβάτι - Προσβάσιμο - Κρεβάτι\nJl Pegangsaan Timur No.17,Cikini, Μέντενγκ, Τζακάρτα, Ινδονησία, 10310 - Προβολή στο χάρτη\nΑυτή η ιδιοκτησία έχει μεγάλη ζήτηση!Η τελευταία κράτηση έγινε πριν 9 ώρες | 5 ταξιδιώτες κοιτάζουν τώρα αυτήν την ιδιοκτησία\nΈχετε κάποια ερώτηση για το DoubleTree by Hilton Hotel Jakarta - Diponegoro;\nΠερισσότερες πληροφορίες για το DoubleTree by Hilton Hotel Jakarta - Diponegoro\nΣε πολύ καλή τοποθεσία της Τζακάρτα, το DoubleTree by Hilton Hotel Jakarta - Diponegoro είναι μια πολύ καλή βάση απ'όπου μπορείτε να εξερευνήσετε την σφύζουσα πόλη. Μόνο 32 km μακριά, αυτό το 5 αστέρων ξενοδοχείο είναι εύκολα προσβάσιμο από το αεροδρόμιο. Από τη βολική της τοποθεσία, η ιδιοκτησία προσφέρει εύκολη πρόσβαση σε κορυφαίους προορισμούς της πόλης.\nΣτο DoubleTree by Hilton Hotel Jakarta - Diponegoro, η άψογη εξυπηρέτηση και οι ανώτερες εγκαταστάσεις συντελούν ώστε η διαμονή εκεί να σας μείνει αξέχαστη. Οι πελάτες του ξενοδοχείου μπορούν να απολαύσουν υπέροχες δραστηριότητες όπως τα 24ωρη υπηρεσία δωματίου, 24ωρη φύλαξη, ημερήσιος καθαρισμός, υπηρεσία ταξί, προσβάσιμο με αναπηρικό καροτσάκι.\nΌλα τα καταλύματα διαθέτουν τις απαραίτητες ανέσεις για να εξασφαλιστεί μια ασυναγώνιστη αίσθηση απόλαυσης. Το ξενοδοχείο προσφέρει φανταστικές εγκαταστάσεις, συμπεριλαμβανομένων των γυμναστήριο, εξωτερική πισίνα, σπα, μασάζ, παιδική χαρά, για να σας βοηθήσουν να χαλαρώσετε μετά από μια γεμάτη δράση μέρα στην πόλη. Όποιος κι αν είναι ο σκοπός της επίσκεψης σας, το DoubleTree by Hilton Hotel Jakarta - Diponegoro είναι μια εξαιρετική επιλογή για την διαμονή σας στη Τζακάρτα.\nΝοσοκομείο Σίπτο Μανγκουνκουσούμο\nΕθνικό Μνημείο - 3,18 km\nΕθνικό Μουσείο - 3,4 km\nΤέμενος Istiqlal - 3,5 km\nΜουσείο Ιστορίας της Τζακάρτα - 7,81 km\nΘεματικό Πάρκο Dunia Fantasi (Ancol) - 8,46 km\nΛαϊκή Αγορά - 290 m\nΥπαίθρια Αγορά Σουραμπάγια - 340 m\nΔρόμος Πανγκεράν Ντιπονεγκόρο - 480 m\nΠάρκο Σίτου Λέμπανγκ - 940 m\nΛιμάνι Σούντα Κελάπα - 1,07 km\nΚριτικές στην Agoda (663)Κριτικές στην Booking.com (753)\nΌλοι οι τύποι ταξιδιωτών (663)Με επαγγελματικές υποχρεώσεις (239)Ζευγάρια (118)Μοναχικοί ταξιδιώτες (49)Οικογένειες με μικρά παιδιά (209)Οικογένειες με μεγαλύτερα παιδιά (20)Γκρουπ (28)\nRuzlan από Μαλαισία\nNavy από Ινδονησία\nIndriyani από Ινδονησία


Συνέντευξη: Δημήτρης Κορρές -Ο Δημιουργός του Πρώτου Ελληνικού Super Car - Επιστήμη και Τεχνολογία\nΣυνέντευξη: Δημήτρης Κορρές -Ο Δημιουργός του Πρώτου Ελληνικού Super Car\nΠαρασκευή, 31 Μαρτίου 2017 - 15:35\nΑρχιτέκτων μηχανικός, κεραμίστας - αγγειοπλάστης και μηχανουργός, ο Δημήτρης Κορρές είναι επίσης ο δημιουργός του πρώτου ελληνικού Super Car, το οποίο θα έχουν την ευκαιρία να απολαύσουν από κοντά οι επισκέπτες του Athens Science Festival.\nΟ ίδιος θα μιλήσει την Κυριακή στο Φεστιβάλ για τον τρόπο που συλλαμβάνεται μια έξυπνη ιδέα. Στο Αθηναϊκό - Μακεδονικό Πρακτορείο Ειδήσεων μίλησε για τη δύσκολη διαδρομή μιας ιδέας από τη φαντασία μέχρι την υλοποίησή της, αλλά και για τα κτίρια που έχει μετακινήσει, τους μύθους και την αισθητική των πόλεών μας.\nΣυλλαμβάνουμε μια ιδέα γιατί η φαντασία προηγείται της πραγματικότητας; Αυτός είναι ο μηχανισμός;\nH φαντασία προηγείται των πάντων. Το θέμα είναι πώς φτάνουμε από τη φαντασία στην πραγματικότητα. Στις κατασκευές η υλοποίηση μιας ιδέας δεν είναι πάντα απλή. Και καμιά φορά μπορεί να μην υλοποιηθεί και ποτέ. Πρέπει να πω, όμως, πως ό,τι υπάρχει γύρω μας είναι υλοποιημένες ιδέες. Από την πιο απλή κατασκευή μέχρι την πιο σύνθετη. Είναι οι ιδέες εκατομμυρίων ανθρώπων μέσα σε εκατομμύρια χρόνια. Ο άνθρωπος δεν σταμάτησε ποτέ να προσπαθεί να κατανοήσει το περιβάλλον του και να το διαμορφώσει με τον τρόπο του.\nΈχετε μετακινήσει περίπου 40 κτίρια. Ποιο σας έχει μείνει ως εμπειρία και ως δυσκολία;\nΌλα, γιατί το καθένα είχε τη δική του, ξεχωριστή τεχνική δυσκολία. Το πιο μεγάλο που μετακινήσαμε ποτέ ήταν ένα παλιό κτίριο γραφείων του ΟΣΕ στη Θεσσαλονίκη. Ήταν 2.000 τόνους και το μετακινήσαμε 35 μέτρα.\nΠώς εντρυφήσατε σε αυτή την τέχνη;\nΉταν ένας συνδυασμός. Εγώ εργάστηκα από πολύ νέος σε μεγάλα, προκατασκευασμένα έργα με πολύ μεγάλο βάρος ? 200, 600, ακόμη και χίλιους τόνους. Αυτή η εμπειρία με βοήθησε να εξοικειωθώ με τα μεγάλα βάρη. Ταυτόχρονα εργαζόμουν σε αναστηλώσεις και αποτυπώσεις παλιών κτιρίων, πράγμα που με βοήθησε να εξοικειωθώ με τη συμπεριφορά των λίθινων κατασκευών. Η τεχνική της μεταφοράς μεγάλων πέτρινων κτιρίων είναι συνδυασμός αυτών των δυο εμπειριών.\nΕδώ γενικά μας περισσεύουν οι ιδέες ή πάσχουμε από ιδέες;\nΥπάρχει ένας μύθος, ότι εμείς οι Έλληνες είμαστε άνθρωποι της πατέντας. Δεν ισχύει κάτι τέτοιο. Θα έλεγα μάλιστα ότι σε σχέση με άλλες χώρες που έχουν αντίστοιχους πληθυσμούς, όπως είναι η Σουηδία ή η Φινλανδία, είμαστε πολύ πίσω.\nΚαι πού αποδίδετε αυτήν την υστέρηση;\nΣτο κλίμα. Σε ένα μέρος με τόσο καταπληκτικό κλίμα δεν υποχρεώνεται κάποιος να μπει στη διαδικασία να μηχανευτεί τρόπους για να αντιμετωπίσει τις δύσκολες καιρικές συνθήκες, η ζωή είναι πιο εύκολη. Από την άλλη πλευρά, αυτό το ίδιο κλίμα μάς φορτώνει με διάφορα κουσούρια. Μας κάνει ράθυμους, δύσκολους στη συνεννόηση, νευρικούς. Το ίδιο συμβαίνει φυσικά και σε άλλες χώρες με παρόμοιο κλίμα. Το προνόμιο δεν είναι δικό μας.\nΛέτε ότι σε άλλες μεσογειακές χώρες δεν υπάρχει κατασκευαστική πρωτοπορία; Στην Ιταλία, ας πούμε.\nΥπάρχει και είναι κολοσσιαία. Αλλά στο Βορρά. Στον Νότο η εικόνα είναι τελείως διαφορετική. Θα σας έλεγα, με μια δόση υπερβολής, ότι είναι χειρότεροι από εμάς. Το καλό κλίμα που έχουμε στις ακτές της Μεσογείου έχει ένα τίμημα. Ανάλογες διαφορές παρατηρεί κανείς και σε μακρινές χώρες. Στην Ιαπωνία, ας πούμε, ή στην Κίνα. Το κλίμα στην κατασκευή παίζει πρωτεύοντα ρόλο. Και όχι μόνο εκεί.\nΘα συνδέατε και την αισθητική των πόλεών μας με το κλίμα;\nΑυτό είναι πιο περίπλοκο ζήτημα. Σχετίζεται τόσο με την ιστορία της ελληνικής Αρχιτεκτονικής, αλλά και με την πολιτική και την κοινωνική συγκυρία. Αυτό είναι ένα κράτος που αντιμετωπίζει εχθρικά τους πολίτες του, ενώ κι εμείς ως πολίτες δεν βλέπουμε το περιβάλλον μας ως ένα σύνολο αλλά ωφελιμιστικά. Κοιτάζουμε πώς θα επωφεληθούμε εμείς οι ίδιοι. Έτσι φτιάξαμε ένα πελατειακό σύστημα που άφησε τα σημάδια του, ή μάλλον άνοιξε πληγές, και στις πόλεις μας. Το αποτέλεσμα, ήταν να φτιάξουμε πολυκατοικίες τη μία δίπλα στην άλλη, με πολύ φτηνά υλικά, χωρίς τεχνογνωσία, αφού δεν υπήρχε υψηλή τεχνική παιδεία. Το βασικό υλικό ήταν η λάσπη, δεν υπήρχαν άλλες τεχνολογίες, πολλά νεοκλασικά καταστράφηκαν για λόγους οικονομικού συμφέροντος.\nΑν σας δινόταν η δυνατότητα να γκρεμίσετε ένα κομμάτι της Αθήνας και να το ξαναφτιάξετε, ποιο θα ήταν αυτό;\nΚοιτάξτε, υπάρχουν πολλές και σοβαρές προτάσεις. Έχω δει απίθανες προτάσεις από πολλούς αρχιτέκτονες. Αλλά είναι τόσο μπερδεμένο το ιδιοκτησιακό καθεστώς που είναι εξαιρετικά δύσκολο να εφαρμοστούν, βλέπετε πόσα ωραία σπίτια μαραζώνουν. Θα σας δώσω ένα παράδειγμα: Η Κυψέλη θα μπορούσε να γίνει πολύ ωραία συνοικία χωρίς να χρειαστεί τεράστιες παρεμβάσεις. Το ίδιο και το Παγκράτι. Μπορείς να κρατήσεις σκελετούς πολυκατοικιών και να κάνεις πολύ ωραία πράγματα.\n19/1/2018 7:32:03 μμ\nΝέα Εγκατάσταση Αμφίδρομης Φόρτισης Aυτοκινήτου Ανέπτυξε Ερευνητικό Κέντρο στη Γερμανία\n15/1/2018 5:58:49 μμ\n10/1/2018 12:00:36 μμ\nΝέο Ηλεκτροκίνητο ΝΕΧΟ από τη Hyundai\n4/1/2018 6:38:04 μμ\nΑγιε μου Βασίλη ... Οδήγησέ με στο Αυτοκίνητο του Μέλλοντος\n3/1/2018 3:25:20 μμ


Τι είναι το Domain Name? - Χανιά, Κατασκευή Ιστοσελίδων, Ηράκλειο, Websites, E-shop, Δυναμικές Ιστοσελίδες, Ε-shop, Εξειδικευμένο Λογισμικό\nΤο όνομα χώρου (domain name) είναι η ηλεκτρονική διεύθυνση του δικτυακού σας τόπου. Η επιλογή του ονόματος χώρου είναι ιδιαίτερα σημαντική γιατί με αυτό μπορούν να επισκεφτούν το site σας όλοι οι ενδιαφερόμενοι. Το όνομα πρέπει να είναι απλό, ευκολομνημόνευτο και άκρως ενδεικτικό για την επιχείρηση. Για παράδειγμα, αν η επιχείρηση ονομάζεται "Δαίδαλος" τότε ένα καλό domain name είναι το www.daidalos.gr. Η κατάληξη gr στο όνομα χώρου είναι ενδεικτική της χώρας (gr για Ελλάδα) ή του τύπου του οργανισμού που διαθέτει το site (-com για εμπορικές επιχειρήσεις, -org για οργανισμούς, κ.ά.). Πολλές φορές χρησιμοποιούνται δύο καταλήξεις μαζί (π.χ. www.daidalos.com.gr). Σήμερα είναι επίσης δυνατή η καταχώρηση domain name με ελληνικούς χαρακτήρες.\nΗ κατοχύρωση ονομάτων με κατάληξη –gr γίνεται μέσω της Εθνικής Επιτροπής Τηλεπικοινωνιών και Ταχυδρομείων (www.eett.gr). Το κόστος κάθε domain name εξαρτάται από τον καταχωρητή o οποίος επιλέγεται για την κατάθεση της αίτηση εκχώρησης ονόματος χώρου και συνήθωςκυμαίνεται στα 25€/ διετία για την κατάληξη .gr.


Ένα 9χρονο κοριτσάκι νοσηλεύεται με κρανιοεγκεφαλικές κακώσεις από το απόγευμα της Κυριακής στη Μονάδα Εντατικής Θεραπείας Παίδων του Ιπποκράτειου Νοσοκομείου Θεσσαλονίκη.\nΤο 9χρονο κοριτσάκι είναι από από το Παραλίμνιο Σερρών, το οποίο σύμφωνα με την αστυνομία παρασύρθηκε από λεωφορείο του ΚΤΕΛ.\nΣύμφωνα με την αστυνομία, η μικρούλα επέβαινε στο ποδήλατό της όταν παρασύρθηκε μέσα στον οικισμό από λεωφορείο του ΚΤΕΛ στις 13:00 μετά το μεσημέρι. Το λεωφορείο δεν είχε κόσμο. Ο 28χρονος οδηγός οδηγήθηκε στον εισαγγελέα και αφέθηκε ελεύθερος.\n«Το κοριτσάκι νοσηλεύεται με βαριές κρανιοεγκεφαλικές κακώσεις και η κατάστασή της κρίνεται σταθερή», όπως ανέφερε στο ΑΜΠΕ η διοικήτρια του νοσοκομείου, Βασιλική Παπαχριστοδούλου.\nΗ 9χρονη διακομίστηκε αρχικά στο νοσοκομείο Σερρών, ωστόσο, κρίθηκε απαραίτητη η διακομιδή της στο Ιπποκράτειο.


Αλέξης Τσίπρας Εμβόλιο για τον κορωνοϊό Κορωνοϊός\n04/02/2021, 15:25 7\nΠαρέμβαση του τομεάρχη Εξωτερικών του ΣΥΡΙΖΑ για την άρση πατέντας των εμβολίων\nΤο laptop γιατί το έχει ανοιχτό και κοιτάει στον ορίζοντα??\nΠΟΣΕΣ ΘΑ ΠΕΙ ΑΚΟΜΑ\nΠόσες βλακείες πρέπει να πεί ακόμα για να καταλάβει ότι οι βλακείες που λέει του κάνουν ζημιά;\nέμαθε τίποτα ή ακόμα όχι;\nΑυτός στα νιάτα του δεν διάβαζε τώρα θα διαβάσει?!?... Χαχαχαχα\nΑλέξη δεν μπορεί ο Μητσοτάκης να σταθεί σε διεθνές επίπεδο για να εξασφαλίσει τη μέγιστη δυνατή παραγωγή εμβολίων. Αυτό μόνο εσύ θα μπορούσες να το καταφέρεις επειδή είσαι μια εμβληματική μορφή διεθνούς φήμης και κύρους.Δεν θυμάσαι τι πανικό είχες προκαλέσει στις αγορές με τα νταούλια?\nΑπορώ και εγώ με αυτό, γιά τα νταούλια και τής αγορές. Ίσως να είχε μία άλλη εκτιμήσει οτι θα υπάρξει διαγραφή χρέους; η Ίσως να εκτίμησε ότι δεν θα εξυπηρέτηθη η συνέχεια τού χρέους τα χρεολύσια 36δις τόκους 18 δίς που θα έπρεπε να πληρωθούν το 2015. Αλλά αυτό μπορεί να είχε συνέπειες έξοδος την χώρας από το ευρώ. Με λίγα λόγια την μη εφαρμογή τον μέτρον που τους εδειναν οι τροικανοί. (γ μνημονιο). η να είχε λάθος εκτιμήσει ότι μπορεί η ΝΔ φεύγοντας θα έχει αφήσει σημαντικά αποθεματικά γιά την εξυπηρέτηση του χρέους. Βέβαια αυτά που βρήκε, έβγαζε μήνα η χώρα και δεν έβγαζε. Και πάμε πάλι στις αγορές. Να μάς δάνειζαν οι αγορές μετά την χρεοκοπία αυτό ηταν αδύνατον. Γιατί; Γιατί το 2009 η ΝΔ άφησε ένα έλλειμα 15% Το έλλειμμα έκλεισε 7.5 φορές υψηλότερο από οτι προεβλεπε ο προυπολογισμός. Η καταρρεύσει λοιπών του ΑΕΠ έκανε το χρέος μη βιώσιμο. Ο δημοσιονομικός εκτροχιασμός και επόμενος και η αξιοπιστία, έσπειραν ανησυχίες και αβεβαιότητα στις αγορές γιά το εαν η Ελλάδα μπορεί τα επόμενα χρόνια να εξυπηρέτηση το χρέος. Και έτσι μήν έχοντας άλλη επιλογή κατέφυγαν στη επιλογή Τροϊκανούς ΔΝΤ, και μνημόνια. Έως πότε αυτό το χρέος; μέχρι το 2050!!!! Μπορεί λοιπών ο Αλέξης να μίλαγε για νταούλια, αλλά άφησε ένα μαξιλάρι 37δις που θα σώσει τώρα την οικονομία. Αλλά ο σημερινός πρωθυπουργός ήταν στην κοινοβουλευτικη ομάδα της ΝΔ που άφησε αυτό το έλλειμα 15%. και είχε σαν αποτέλεσμα την χρεοκοπία της χώρας.\nΓεια σου λαοπρόβλητε ηγέτη που βρισκόσουν πάντα ένα βήμα μπροστά από τις εξελίξεις και άλλαξες τον κόσμο!\nκαι αν, λέγω αν\nοι φαρμακευτικές προσφύγουν στα δικαστήρια και παγώσουν τις παραδώσεις εμβολίων από αντίδραση, μετά;


ΧΡΟΝΙΚΑ: ΑΝΤΑΡΣΥΑ- Ιστορικής σημασίας το ΟΧΙ του βρετανικού λαού στην ΕΕ\nτράπεζες, με ή δίχως μνημόνια.\nΣτο ρεύμα του "ευρωσκεπτικισμού" που απλώνεται σε όλη την Ευρώπη υπάρχουν και αντιδραστικές αστικές και εθνικιστικές δυνάμεις, που μιλάνε στο όνομα του ΜΠΡΕΞΙΤ, είναι αποτέλεσμα και της προδοσίας των εργατικών συμφερόντων από τις δυνάμεις της Ευρωαριστεράς, κατά βάση επιδιώκουν μια καλύτερη διαπραγμάτευση της δικής τους αστικής τάξης στα πλαίσια της ολοκλήρωσης.\nΌμως οι λαοί καταδικάζουν την άθλια πολιτική τους, αυτή την χωρίς προηγούμενο σταυροφορία του κεφαλαίου σε βάρος των λαών, αυτή την μισητή και χωρίς καμιά νομομιμποίηση γραφειοκρατία των Βρυξελλών. Αυτά καταδίκασε ο λαός στην Αγγλία, παρά την ομόθυμη στήριξη όλου του επίσημου πολιτικού κόσμου και του Κάμερον και του Κόρμπιν, παρά τις επιθέσεις και τις απειλές της Μέρκελ, του Ομπάμα και του Σόιμπλε.\nΚαθώς οι λαϊκοί και εργατικοί αγώνες και διεκδικήσεις σκοντάφτουν σε κάθε τους βήμα στις δεσμεύσεις από τη συμμετοχή στην ΕΕ, αλλά και τα μνημόνια που επιβάλλουν μαζί με τις κυβερνήσεις, οι κοινωνικοί αγώνες για δικαιώματα και ελευθερίες έχουν αναδείξει την ανάγκη της ρήξης και σύγκρουσης με την ΕΕ.\nΕίναι ώρα η αποδέσμευση από την ΕΕ να γίνει αίτημα και στόχος πάλης για το εργατικό, νεολαιίστικο και μαζικό κίνημα με τρόπο σαφή και πιο αποφασιστικό.\nΑναρτήθηκε από Xronika στις 8:43 μ.μ.\nΑΓΡΙΕΣ ΜΕΛΙΣΣΕΣ Επεισόδιο 64: Η Ελένη στο τμήμα για ανάκριση; Θα προφυλακίσει; - ΑΓΡΙΕΣ ΜΕΛΙΣΣΕΣ Επεισόδιο 64. Όσα θα δούμε στο εξηκοστό τέταρτο επεισόδιο. Θα μπορέσει η Ελένη ν’ αποδείξει τα ψέματα της Σμαρώς ή η αλήθεια θα βγει στο ...


«Χτύπησε» ο Νας στο Σολτ Λέικ | Onsports.gr\nhome ΜπάσκετNBA«Χτύπησε» ο Νας στο Σολτ Λέικ Κοινοποιήστε\n«Χτύπησε» ο Νας στο Σολτ Λέικ\tΣυντάκτης: Γιάννης Ασκούνης\nΔημοσίευση: Πέμπτη, 05 Απριλίου 2012 06.52\nΔύο εύστοχα σουτ του Στιβ Νας στα τελευταία 14 δεύτερα διαμόρφωσαν το 107-105 των Φίνιξ Σανς στην έδρα των Γιούτα Τζαζ.\tΑυτή ήταν η τρίτη διαδοχική νίκη των «ήλιων», οι οποίοι απέχουν πλέον μία επιτυχία από την προνομιούχα οκτάδα της δυτικής περιφέρειας του ΝΒΑ, ενώ παράλληλα προσπέρασαν τους Τζαζ και βρέθηκαν στην ένατη θέση του γεωγραφικού γκρουπ 15 συλλόγων. Μάλιστα, οι Σανς συμπλήρωσαν οκτώ νίκες στις ισάριθμες τελευταίες κόντρες τους με τους εκπροσώπους του Σολτ Λέικ. Ένα επιμέρους 14-2 έβαλε τους φιλοξενούμενους μπροστά με 97-87, 6:43 πριν από το τέλος της αναμέτρησης. Ωστόσο, ο Πολ Μίλσαπ πρωταγωνίστησε στην ανατροπή των δεδομένων και ο Αλ Τζέφερσον ισοφάρισε σε 105-105, αλλά ο Στιβ Νας διαμόρφωσε το τελικό αποτέλεσμα, 1.7 δεύτερα πριν από το λήξη, ενώ είχε «γράψει» και το 105-103, 13 δευτερόλεπτα νωρίτερα!\nΤον αγώνα παρακολούθησε ο κομισάριος του ΝΒΑ, Ντέιβιντ Στερν. Δήλωσε, μάλιστα, πως η λίγκα είναι πολύ κοντά στην λύση του ιδιοκτησιακού ζητήματος των Νιου Ορλίνς Χόρνετς. Θυμίζουμε πως ο σύλλογος ελέγχεται από τη διοίκηση του ΝΒΑ.\tΚατηγορία: NBA


ΕΕ: Ξεκίνησαν οι δοκιμές για το «πράσινο» πιστοποιητικό εμβολιασμού | THECITIZEN.GR\nΞεκίνησε η διαδικασία προσομοίωσης για το «πράσινο» ψηφιακό πιστοποιητικό.\nΟι χώρες έχουν χωριστεί σε τρία διαφορετικά γκρουπ, όπως είχε αναφέρει ανώτατος κοινοτικός αξιωματούχος. Ορισμένα από τα κράτη τα οποία ανήκουν στην πρώτη ομάδα, όπως η Γαλλία, το Λουξεμβούργο, η Σουηδία συμμετείχαν ήδη στην δοκιμή όπως σημείωσε ο Επίτροπος Δικαιοσύνης της ΕΕ, Ντιντιέ Ρέιντερς.\nΣημειώνεται ότι στην Σερβία ξεκίνησε από χθες να εκδίδεται ηλεκτρονικά το «πράσινο πιστοποιητικό» για τα ταξίδια στο εξωτερικό. Η εφαρμογή λειτουργεί μέσα από το σύστημα ηλεκτρονικής διακυβέρνησης και θα μπορεί να χρησιμοποιηθεί από όλους τους πολίτες που εμβολιάστηκαν ή πραγματοποίησαν μοριακό τεστ για το κορονοϊό ή τεστ αντιγόνων ή αντισωμάτων. Όπως ανακοινώθηκε από την κυβέρνηση, το πιστοποιητικό που θα εκδίδεται θα φέρει κωδικό Γρήγορης Ανταπόκρισης (QR code) ώστε να είναι αδύνατη η πλαστογράφηση του.\nΣτην Σερβία μέχρι χθες πραγματοποιήθηκαν 3.830.000 εμβολιασμοί. Την πρώτη δόση έλαβαν 2.170.000 πολίτες ενώ σε 1.380.000 χορηγήθηκε η δεύτερη δόση και παρήλθαν 14 ημέρες από τον εμβολιασμό τους.\nRelated Topics:TROtro.grtromaktiko.grειδήσειςΕΚΤΑΚΤΗ ΕΙΔΗΣΗΕΚΤΑΚΤΟΕλλάδαπανεπιστήμιο Πατρώντρομακτικό


Χριστίνα Σουγιουλτζή: «Ο Μπουλγκάκοφ απαντά στην απελπισία με χιούμορ» - Theater Mag\nΜε την ομάδα χορού και ακροβασίας «κι όμΩς κινείται» έχει συνεργαστεί σε πολλές παραστάσεις όπως «Η εκδίκηση του πυριτίου», «Noir», «Ερωτόκριτος», «Beltegez», «Το σωματίδιο του θεού». Αυτή την περίοδο η Χριστίνα Σουγιουλτζή «γαντζώνεται» σε μια οικοδομική σκαλωσιά στην παράσταση με τίτλο «Ο μετρ και η Μαργαρίτα», που είναι βασισμένη στο ομώνυμο μυθιστόρημα του Μιχαήλ Μπουλγκάκοφ. Πρόκειται για μια σουρεαλιστική μυθοπλασία γραμμένη από τον Ρώσο συγγραφέα -η πρώτη λογοκριμένη έκδοση έγινε το 1966-1967 και η πλήρης έκδοση το 1973- όπου ο ίδιος ο Διάβολος, τιμωρός και κουρασμένος, με τη συνοδεία του, κάνει την εμφάνισή του, να γιατρέψει την έλλειψη πίστης, να ισορροπήσει εκ νέου το λογικό με το παράλογο , το εφικτό με το αδύνατο και εν τέλει να περιγελάσει την εμπιστοσύνη του ανθρώπινου είδους, σε αυτό που αυθαίρετα νομοθετεί ως πραγματικότητα.\nΠοια ήταν η πρώτη σας επαφή με το έργο και οι σκέψεις σας;\n«Το πρωτοδιάβασα στην εφηβεία, μου έμεινε στο κεφάλι ένας κακός χαμός, με είχε αφήσει με την επιθυμία να το ξαναδιαβάσω. Το ξαναδιάβασα και το ξαναδιάβασα. Είναι κάτι σαν τον Φάουστ σε κόμικ. Μια καταπληκτική σάτιρα, που ισορροπεί τρεις εντελώς διαφορετικές ιστορίες: Τις παρεξηγήσεις που προκαλεί η εμφάνιση του διαβόλου στη Μόσχα του 1930, τον έρωτα του Μαιτρ και της Μαργαρίτας και την ιστορία του Πόντιου Πιλάτου που έδρασε ενάντια στη συνείδησή του και το μετάνιωσε. Δεν ξέρω τί ακριβώς είναι αυτό που κάνει το βιβλίο τόσο γοητευτικό. Φανταστικά πρόσωπα και υπερφυσικές δυνάμεις μπλέκονται με το καθημερινό γεγονός και το διπλανό άνθρωπο. Όπως μια φράση από το κείμενο:\n-Δε μπορεί παρά να συμβεί κάτι εντελώς παράλογο!”».\nΓιατί επιλέξατε να ανεβάσετε το συγκεκριμένο μυθιστόρημα και πώς το έχετε μεταφέρει επί σκηνής;\n«Το υπερφυσικό μέσα στην καθημερινότητα. Η έκπληξη για τον κόσμο και τα φαινόμενα. Τί θαυμάζουμε στην παιδική ματιά; Αν βγάλουμε το στοιχείο του υπερφυσικού και της μαγείας, η ζωή φτάνει να γίνει ένα χρονικό διάστημα επιβίωσης μέχρι να έρθει ο θάνατος. Η λειτουργία της τέχνης εξ αρχής, νομίζω, ήταν να ανοίξει χώρο να φανερωθούν δυνάμεις και περιοχές έξω από την κανονικότητα, το σύνηθες, το γενικά αποδεκτό. Πώς νοηματοδοτούμε την εμπειρία; Κανονικά, μόνο ο κινηματογράφος έχει τα μέσα να ακολουθήσει και να οπτικοποιήσει τη μυθοπλασία του εν λόγω βιβλίου του Μιχαήλ Μπουλγκάκοφ. Στην παράστασή μας προφανώς δεν επιδιώκουμε να αφηγηθούμε την ιστορία, ωστόσο υπάρχει η διαδρομή και η θερμοκρασία του βιβλίου. Έχουμε επιλέξει να στήσουμε στη σκηνή μια οικοδομική σκαλωσιά, αναφερόμενοι στον κονστρουκτιβισμό, το κυρίαρχο καλλιτεχνικό ρεύμα της εποχής, που στιγμάτισε την παγκόσμια τέχνη-σκέψη. Παραθέτω ένα απόσπασμα από το μανιφέστο των κονστρουκτιβιστών: “Μέσα στον ανεμοστρόβιλο των εργάσιμων ημερών μας, πέρα από τις στάχτες και τα ερείπια του παρελθόντος και τα κάγκελα του μέλλοντος, μπροστά σας, διακηρύσσουμε ότι η πιο μεγάλη ομορφιά είναι η πραγματική ύπαρξη“».\nΠοια στοιχεία από το έργο του Μπουλκάκοφ έχετε κρατήσει στην παράστασή σας;\n«Μία εποχή επανάστασης, από τις σημαντικότερες ανατροπές της παγκόσμιας ιστορίας έδωσε τη θέση της πολύ γρήγορα σε μια εποχή απογοήτευσης. Σε πρώτο επίπεδο υπάρχει μεγάλη δόση απόγνωσης, μια πικρή κυνική σάτιρα της μανιέρας (των τρόπων), που όρισε “ η νέα κομμουνιστική πραγματικότητα”. “ Η οργή της ανημπόριας “. Υπάρχει επίσης έντονος λυρισμός, τόσο στον τρόπο που εκφράζεται ο έρωτας, στον ορισμό του ερωτεύσιμου προσώπου, στην ομορφιά της ύπαρξης, του κόσμου, στην πίστη, ακόμα και στην άφεση, τη συγχώρεση ή μη, τη δικαίωση ή το χαμό. Και υπάρχει χιούμορ, το βιβλίο περιγελώντας σε κάνει να γελάς, αν όχι να χαμογελάς κι αν όχι να ελαφραίνεις … σχεδόν να πετάς. Ο Μπουλγκάκοφ απαντά στην απελπισία με χιούμορ. Μεγαλειώδες, αξιοθαύμαστο αντανακλαστικό».\nΚατά τη γνώμη σας, ποια φιλοσοφικά μηνύματα θέλει να περάσει ο Ρώσος συγγραφέας;\n«Μιχαήλ Αλεξάντροβιτς. Όλα πραγματοποιήθηκαν. δεν είναι έτσι;\nΤο κεφάλι σας κόπηκε. Αυτό είναι γεγονός και τα γεγονότα είναι τα πιο πεισματάρικα πράγματα στον κόσμο. Υπήρξατε πάντοτε θερμός υπέρμαχος της θεωρίας, σύμφωνα με την οποία, όταν κόψουν το κεφάλι ενός ανθρώπου, η ζωή του σταματάει, εκείνος γίνεται στάχτη και βυθίζεται στην ανυπαρξία. Καθένας θα έχει τύχη, ανάλογη με την Πίστη του».\nΠόσο και πώς έχει επηρεάσει η εν λόγω παράσταση την καθημερινότητά σας;\n«Η κοινωνία του θεάματος, του στυγνού καπιταλισμού, απογυμνωμένη από κάθε προσδοκία και επισημότητα. Χωρίς πίστη … έτσι τα βρήκαμε, βάσει αυτών πορευόμαστε … κάνουμε το καλύτερο δυνατό … ό,τι μπορούμε, ε και τι άλλο να κάνουμε μέσα σ’ αυτά τα … είμαστε όλοι σαν τον Πόντιο Πιλάτο προσπαθούμε, βέβαια, για το καλύτερο, αλλά αν δε γίνεται τίποτα, νίπτουμε τας χείρας, αφήνοντας το έγκλημα να συμβεί κάνοντας τους αφηρημένους. Κι όμως έχουμε ευθύνη να προτείνουμε, να ελπίσουμε και να προσπαθήσουμε για το αδύνατο, για το όνειρο, το νέο άνθρωπο. Μπορεί να είναι πολύ πιο απλό και εύκολο από αυτό που ακούγεται. Να φανταστείς τον εαυτό σου κάπως αλλιώς ή να φανταστείς ένα άλλο σύμπαν και να πορευτείς προς αυτό. Δε λέω ότι θα τα καταφέρουμε. Υπάρχει πάντα και η σταύρωση.\n“Να σεργιανίζετε τη μέρα κάτω από τις βυσσινιές. Να φτιάξετε το νέο άνθρωπο. Όλα τελείωσαν και όλα τελειώνουν. Και σας, θα σας φιλήσω στο μέτωπο και όλα θα σας έρθουν όπως πρέπει. Ήρθε η ώρα να σας αφήσω”».\nΜουσική: Κλέων Αντωνίου ( ηλεκτρική κιθάρα), Μπάμπης Παρίτσης (βιολί)\nΑφίσα: Μυρτώ Αλτάνη\nVideo Trailer: Μαρία Αθανασοπούλου\nΧώρος: Θέατρο Ροές , Ιάκχου 16, Γκάζι, τηλ. 210 3474312\nΠότε: από Πέμπτη 21 ως Κυριακή 24 Ιουνίου 2018, στις 21.30\nΕισιτήρια: 12 ευρώ γενική είσοδος, 10 ευρώ φοιτητικό, 8 ευρώ ανέργων


Πώς γίνεται η διάγνωση του καρκίνου της ουροδόχου κύστης | ALPHA PROLIPSIS | Κυτταρολογικό Κέντρο-Ιατρικά Εργαστήρια - Διαγνωστικό Κέντρο - Τέστ Παπανικολάου (Test Pap)\nΠώς γίνεται η διάγνωση του καρκίνου της ουροδόχου κύστης\nΑυτή πραγματοποιείται με την είσοδο ενός λεπτού εργαλείου διά μέσου της ουρήθρας και με την χρήση ειδικών φακών με οπτικές ίνες γίνεται η λήψη της εικόνας και ή μεγέθυνση της στο μόνιτορ όπου εξετάζονται με λεπτομέρεια όλα τα τμήματα της ουροδόχου κύστεως για τυχόν ύπαρξη αλλοιώσεων, χρόνιων φλεγμονών , μικρολιθιάσεων , εκκολπωμάτων και φυσικά για εμφάνιση καρκινικών βλαβών. Η κυστεοσκόπηση γίνεται συνήθως με τοπική αναισθησία. Ένα αναισθητικό τοποθετείται στο άνοιγμα της ουρήθρας σας (η άκρη του πέους ή ακριβώς πάνω από τον κόλπο). Η αναισθησία θα αρχίσει να λειτουργεί μετά από μερικά λεπτά. Ο γιατρός στη συνέχεια θα περάσει απαλά το κυστεοσκόπιο από την ουρήθρα σας προς την ουροδόχο κύστη.\nΟλόκληρη η διαδικασία διαρκεί μόνο λίγα λεπτά και μπορείτε συνήθως να πάτε στο σπίτι μετά από την ολοκλήρωσή της. Μπορεί να παρουσιάσετε έναν ήπιο πόνο όταν ουρήσετε για πρώτη φορά μετά τη εξέταση και μπορεί να υπάρχει λίγο αίμα στα ούρα σας για τις δύο πρώτες ημέρες.\nΕάν τυχόν παρατηρήθηκαν παθολογικές περιοχές που θα μπορούσαν να είναι καρκίνος της ουροδόχου κύστης κατά τη διάρκεια της κυστεοσκόπησης, μικρά κομματάκια ιστού μπορούν να αφαιρεθούν (βιοψία) από αυτές τις περιοχές. Εναλλακτικά, μπορεί να σας ζητηθεί να επιστρέψετε στο νοσοκομείο για μια δεύτερη κυστεοσκόπηση, όπου μπορούν να ληφθούν βιοψίες υπό γενική αναισθησία.\nΗ φωτοδυναμική διάγνωση εκμεταλλεύεται τη φωτοδραστικότητα κάποιων ουσιών, με στόχο να ενισχύσει την οπτική οριοθέτηση ανάμεσα στο φυσιολογικό και στο νεοπλασματικό ιστό. Μετά από την ενδοκυστική εφαρμογή μιας ουσίας (ALA) υπάρχει επιλεκτική της συσσώρευση στα ουροθηλιακά νεοπλασματικά κύτταρα. Όταν αυτά διεγείρονται με φως συγκεκριμένου μήκους κύματος (400nm), φθορίζουν και φαίνονται κόκκινα έως ιώδη, σε αντίθεση με το φυσιολογικό βλεννογόνο που φαίνεται μπλε.\nΗ εξέταση αυτή χρησιμοποιεί ηχητικά κύματα για να δημιουργήσει μια εικόνα από το εσωτερικό του σώματος. Μπορεί να δείξει ανωμαλίες του ουροποιητικού συστήματος(κύστη, ουρητήρες, νεφροί). Θα σας ζητηθεί να πιείτε πολλά υγρά πριν από τη εξέταση σας έτσι ώστε κύστη σας είναι πλήρης και μπορεί να φανεί καθαρά.\nΚαθώς είστε ξαπλωμένος ανάσκελα, ένα τζελ απλώνεται πάνω στο δέρμα της κοιλιάς σας. Μια μικρή συσκευή περίπου σαν ένα μικρόφωνο εφαρμόζει στην κοιλιά σας και εκπέμπει ηχητικά κύματα τα οποία αντανακλούν στα διάφορα όργανα και δομές στο εσωτερικό του σώματος και μετατρέπονται σε εικόνα από έναν υπολογιστή σε ένα μόνιτορ. Η εξέταση είναι ανώδυνη, εντελώς ακίνδυνη και διαρκεί περίπου 15-20 λεπτά. Μόλις τελειώσει, μπορείτε να αδειάσετε την κύστη σας.\nΑυτή ή εξέταση αναφέρεται σε λήψη δείγματος ούρων για κυτταρολογική παρατήρηση. Είναι καλύτερο να γίνεται με την χρήση μικρού καθετήρα πού εισάγεται στην ουροδόχο κύστη και με ειδικούς χειρισμούς μέσω μιας ειδικά προσαρμοσμένης σύριγγας λαμβάνονται ούρα μετά από έκπλυση της κύστης. Η λήψη τριών (3) δειγμάτων ούρων με τον ανωτέρω περιγραφόμενο τρόπο μέσα σε λίγες ημέρες , δηλαδή ανά 2 ή 3 ημέρες αυξάνει σε σημαντικό βαθμό τις πιθανότητες εύρεσης καρκινικών κυττάρων, μειώνοντας τις πιθανότητες για ψευδώς αρνητικά αποτελέσματα (θετικά αποτελέσματα στο 75-80%). Αντίθετα η απλή λήψη δειγμάτων ούρων ενέχει σε σημαντικό βαθμό τον κίνδυνο να ξεφύγει ή διάγνωση αφού ή ικανότητα ανεύρεσης νεοπλασματικών κυττάρων δεν ξεπερνά το 40-50%.\nΑνίχνευση καρκινικών δεικτών στα ουρών\nΗ ύπαρξη δεικτών στα ούρα βοηθά στη διάγνωση του καρκίνου από το μεταβατικό επιθήλιο.\n--Το αντιγόνο του όγκου της κύστης (BTAbladdertumorantigen) ανιχνεύει ουσίες που εκκρίνονται από το εξωκυττάριο στρώμα όταν υπάρχει καρκίνος της κύστης. Δυστυχώς το BTA δεν έχει σημαντική ευαισθησία στο να ανιχνεύει χαμηλού βαθμού κακοήθειας όγκους.\n--Το NMP22 παράγεται από τη μιτωτική πρωτεϊνική μηχανή της πυρηνικής ουσίας των κυττάρων. Η ευαισθησία του NMP22 στην ανίχνευση του χαμηλού βαθμού κακοήθειας όγκων είναι μεγαλύτερη από αυτή του BTA ή της κυτταρολογικής των ούρων και είναι περίπου 70%.\nΗ ενδοφλέβια πυελογραφία (ή ενδοφλέβια ουρογραφία) είναι μια εξέταση η οποία δίνει πολύτιμες πληροφορίες τόσο για τη λειτουργία όσο και τη μορφολογία του ουροποιητικού. Η εξέταση περιλαμβάνει ακτινογραφίες ΝΟΚ αφού όμως προηγουμένως έχει γίνει έγχυση ενδοφλεβίου σκιαγραφικού ώστε να απεικονιστούν τα νεφρά και όλο το ουροποιητικό.\nΜπορεί σε αυτή την εξέταση να φανούν διάφορες παθήσεις όπως καρκίνος του νεφρού ή της κύστης, πέτρες, απλές κύστεις των νεφρών αλλά και να πάρει ο ιατρός έμμεσες πληροφορίες για το πως λειτουργούν οι νεφροί. Κύριες αντενδείξεις για την εξέταση είναι η νεφρική ανεπάρκεια και η αλλεργία στο σκιαγραφικό. Για την επιτυχία της εξέτασης χρειάζεται να προηγηθεί καθαρισμός του εντέρου (με κάποιο καθαρτικό ή κλύσμα).\nΗ υπολογιστική ή αξονική τομογραφία αποτελεί μη επεμβατική μέθοδο απεικόνισης των εσωτερικών οργάνων του σώματος. Η «καρδιά» του συστήματος αποτελείται από μια ειδική διάταξη σε σχήμα «δακτυλιδιού» όπου βρίσκεται η λυχνία παραγωγής ακτίνων Χ, ενώ αντιδιαμετρικά βρίσκονται τοποθετημένοι οι ανιχνευτές. Οι τελευταίοι, μετρούν την ποσότητα των ακτίνων Χ που διαπερνούν το σώμα, συλλέγοντας τεράστιο όγκο δεδομένων, που έπειτα τον μετατρέπουν σε εικόνα.\nΣτη συνέχεια, την αλληλουχία των εικόνων που αποτελούν πια τη συνολική μας εξέταση, μπορούμε να την εκτυπώσουμε σε ειδικό φιλμ ή να την μελετήσουμε σε οποιαδήποτε οθόνη υπολογιστή.Στις περισσότερες εξετάσεις αξονικής τομογραφίας δεν απαιτείται καμία προετοιμασία, παρά μόνο σε εξετάσεις κοιλίας, όπου ο εξεταζόμενος καλείται να είναι νηστικός για 3 ώρες περίπου πριν την εξέταση. Στις περιπτώσεις που θα πρέπει να μελετήσουμε την αιματική ροή σε μια αλλοίωση (οι καρκίνοι έχουν πλούσια αιματική ροή), ή να διαφοροδιαγνώσουμε διάφορες αλλοιώσεις, χορηγούμε σκιαγραφικό υλικό ενδοφλεβίως. Επίσης χορηγούμε σκιαγραφικό από του στόματος όταν θέλουμε να κάνουμε εξέταση κοιλίας για να απεικονισθούν και διαχωριστούν ικανοποιητικά οι εντερικές έλικες.\nΗ δόση ακτινοβολίας της Α.Τ. είναι μεγαλύτερη από τις απλές ακτινογραφίες. Η εξέταση δεν είναι χρονοβόρος και ειδικά με τα καινούργια μηχανήματα έχει περιορισθεί αρκετά π.χ. η εξέταση άνω και κάτω κοιλίας διαρκεί περίπου έξι λεπτά. Χρονοβόρος είναι όταν γίνονται 2 ή 3 εξετάσεις μαζί, όταν επαναλαμβάνεται η εξέταση με σκιαγραφικό υλικό ενδοφλεβίως ή όταν γίνονται επεμβατικές εξετάσεις δηλαδή βιοψία ή παροχέτευση υγρού.\nΕίναι ίσως η καταλληλότερη εξέταση για αυτή τη περιοχή του σώματος (χαμηλότερο τμήμα της κοιλιάς).\nΑρχικά, γίνεται η χορήγηση ραδιοφαρμάκου στον εξεταζόμενο (Τεχνήτιο). Το ραδιοφάρμακο συγκεντρώνεται στα οστά μετά από 3 ώρες και στη συνέχεια, με τη βοήθεια μιας ειδικής κάμερας (γ-κάμεραα) ανιχνεύεται η κατανομή του ραδιοφαρμάκου στα οστά και οι πληροφορίες καταγράφονται και επεξεργάζονται από ηλεκτρονικό υπολογιστή. Στις εικόνες που λαμβάνονται φαίνεται συνήθως όλος ο σκελετός και ορισμένες φορές μπορεί να εξεταστεί με λεπτομέρεια ένα συγκεκριμένο μέρος του.\nΑποτελεί μια ανώδυνη και ασφαλή εξέταση αφού οι ποσότητες ραδιοφαρμάκου που χρησιμοποιούνται είναι τόσες ώστε να επιτευχθεί η μικρότερη έκθεση του εξεταζομένου στην ακτινοβολία. Θα πρέπει να αποφεύγεται η άμεση επαφή με έγκυες γυναίκες και μικρά παιδιά για διάστημα τουλάχιστον 48 ωρών και θα πρέπει να διατηρείται μια απόσταση τουλάχιστον 2 μέτρων από τους υπόλοιπους. Για το ίδιο χρονικό διάστημα θα πρέπει να αποφεύγονται ο ύπνος στο ίδιο κρεβάτι με άλλο άτομο και η σεξουαλική επαφή. Συστήνεται η συχνή λήψη υγρών, καθώς επιτυγχάνει την ταχύτερη αποβολή του Τεχνητίου από τον οργανισμό.\nΛεμφοίδημα και φυτικά συμπληρώματα Αυτά τα συμπληρώματα εξυπηρετούν δύο κύριες λειτουργίες. Πρώτον, την αποτοξίνωση του οργανισμού και, δεύτερον, την βελτίωση της κυκλοφορίας υγρών του σώματος....\nΗ προσοχή μας συνήθως στρέφεται στον θυρεοειδή αδένα όταν αυτός δείχνει κάποια συμπτώματα δυσλειτουργίας. Αυτά μπορεί να είναι βρογχοκήλη, υπερθυρεοειδισμός, υποθυρεοειδισμός ή αυτοάνοσο νόσημα. Όταν ο...


Η ανισότητα, «αγκάθι» στο προσφυγικό | Η ΚΑΘΗΜΕΡΙΝΗ\nΗ ανισότητα, «αγκάθι» στο προσφυγικό\nΔύο πρόσφυγες ανάβουν φωτιά για να ζεσταθούν στον προσφυγικό καταυλισμό της Ριτσώνας.\n25 Δεκεμβρίου, 2016 25.12.2016 • 21:05\nΠρόσφυγες και μετανάστες «πολλών ταχυτήτων» βρίσκονται αυτή τη στιγμή στη χώρα. Ενα γεγονός που προκαλεί αντιδράσεις και δεν διευκολύνει την προσαρμογή τους αλλά και τη «διαχείρισή» τους. Διαφορετικές εθνικότητες στους οποίους αναγνωρίζονται διαφορετικά δικαιώματα από την Ευρωπαϊκή Ενωση, άρα και την Ελλάδα, βρίσκονται διασπαρμένοι σε καταυλισμούς σε όλη τη χώρα όπου οι συνθήκες που επικρατούν είναι εντελώς διαφορετικές και σίγουρα άνισες. Οσοι μένουν στον Ελαιώνα έχουν ζεστό νερό, θέρμανση, βοηθητικές υπηρεσίες και προγράμματα εκπαίδευσης. Χαρακτηριστικά, ο Abdoulbahaman από το Μάλι, που εδώ και δέκα μήνες μένει στον καταυλισμό του Ελαιώνα περιμένοντας να αποφασιστεί το μέλλον του, λέει ότι οι συνθήκες είναι καλές. «Δεν είναι για όλη τη ζωή, αλλά προς το παρόν είναι εντάξει». Στο άλλο άκρο, από άποψη συνθηκών, βρίσκεται η Σούδα στη Χίο όπου εδώ και αρκετές ημέρες δεν υπάρχει θέρμανση και κατά συνέπεια ούτε νερό. Μετά το δυστύχημα με την έκρηξη υγραερίου στη Λέσβο καταργήθηκαν για λόγους ασφαλείας οι σόμπες υγραερίου και στον καταυλισμό έφθασαν ηλεκτρικά καλοριφέρ. Ομως η τάση δεν επαρκεί και έως τη στιγμή που γράφονται αυτές οι γραμμές δεν είχε ακόμα ξεκαθαριστεί ποιος… θα πληρώσει το ρεύμα. Κάποιοι, περίπου 16.000 άτομα κυρίως οικογένειες και άλλες ευπαθείς ομάδες, έχουν μεταφερθεί σε διαμερίσματα και ξενοδοχεία στην Αθήνα αλλά και σε άλλες πόλεις της Ελλάδας, όπου φυσικά οι συνθήκες διαβίωσης είναι πολύ καλύτερες.\nΟι Σύροι και οι Ιρακινοί που βρίσκονται στην ενδοχώρα μπορούν να συνεχίζουν να ελπίζουν ότι παρά την πολύμηνη αναμονή, το όνειρό τους θα γίνει πραγματικότητα και θα φτάσουν στην Ευρώπη μέσω του προγράμματος μετεγκατάστασης. Δεν ισχύει το ίδιο για τους Αφγανούς (το 27% όσων βρίσκονται στην ενδοχώρα) που μπορούν να υποβάλουν αίτημα ασύλου, αλλά αν αυτό γίνει δεκτό θα πρέπει υποχρεωτικά να παραμείνουν στην Ελλάδα. Οσοι βρίσκονται στα νησιά, αντίθετα, μικρές ελπίδες έχουν –νομίμως– να μεταβούν στην Ευρώπη ακόμα και αν κριθούν πρόσφυγες. Ανεξαρτήτως εθνικότητας, εφόσον αποφασιστεί ότι δεν κινδυνεύει η ζωή τους θα επιστραφούν στην Τουρκία (και οι Σύροι πρόσφυγες), ενώ όσων το αίτημα ασύλου γίνει δεκτό και δεν μπορούν να επιστρέψουν στην Τουρκία ή στη χώρα προέλευσής τους, η μόνη τους επιλογή είναι να παραμείνουν στην Ελλάδα και να ψάξουν για δουλειά μαζί με τους εκατοντάδες χιλιάδες γηγενείς ανέργους.\nΟ συνολικός αριθμός προσφύγων και μεταναστών στη χώρα, σύμφωνα με τα επίσημα στοιχεία του συντονιστικού οργάνου για το προσφυγικό, είναι 62.784 εκ των οποίων στην ενδοχώρα παραμένουν 47.115 άτομα και στα νησιά 15.669.\nΤο υπουργείο Μεταναστευτικής Πολιτικής εκτιμά ότι περίπου οι μισοί από όσους βρίσκονται στην Ελλάδα θα έχουν μεταβεί σε άλλες χώρες της Ευρωπαϊκής Ενωσης μέσα στα επόμενα δύο χρόνια. «Υπολογίζουμε ότι περίπου 20.000 – 25.000 άτομα θα παραμείνουν για μεγαλύτερο χρονικό διάστημα στη χώρα, εφόσον βέβαια δεν αλλάξουν δραματικά οι συνθήκες σε σχέση με όσα ισχύουν σήμερα και εφαρμοστούν οι συμφωνίες με την Ευρωπαϊκή Ενωση», λέει στην «Κ» ο υπουργός Μεταναστευτικής Πολιτικής Γιάννης Μουζάλας. Διευκρινίζει ότι αυτό σημαίνει να προχωρήσει το πρόγραμμα μετεγκατάστασης και οικογενειακής επανένωσης αλλά και να αποσταλούν οι χειριστές από την Ευρωπαϊκή Ενωση για την υπηρεσία ασύλου στα νησιά. Αναμένονταν 100 άτομα και ο αριθμός των ξένων χειριστών για τη διαδικασία ασύλου στα νησιά την προηγούμενη εβδομάδα έφθανε τους 46. Συνολικά σε όλη τη χώρα βρίσκονται 70 άτομα από άλλες χώρες της Ε.Ε. που βοηθούν κυρίως εκτός από τη διαδικασία ασύλου, το πρόγραμμα μετεγκατάστασης.\n«Πρέπει όμως να διατηρηθεί η συμφωνία Ε.Ε. – Τουρκίας διαφορετικά θα περάσουμε πολύ δύσκολες ώρες», τονίζει ο κ. Μουζάλας, προσθέτοντας όμως ότι «δεν θέλουμε να συμβεί κάτι τέτοιο, αλλά και σε αυτή την περίπτωση θα τα καταφέρουμε».\nΜε βάση τα στοιχεία της προκαταγραφής που πραγματοποίησε η υπηρεσία ασύλου το καλοκαίρι, υπολογίζεται ότι περίπου το 1/3 όσων βρίσκονται στην ενδοχώρα είναι Αφγανοί. Οσοι εξ αυτών κριθούν πρόσφυγες θα παραμείνουν στην Ελλάδα, εφόσον οι Αφγανοί δεν έχουν ενταχθεί στα προγράμματα μετεγκατάστασης.\nΤην προηγούμενη μόνο εβδομάδα η υπηρεσία ασύλου στην Ελλάδα κατέγραψε 1.875 αιτήματα ασύλου σε όλη τη χώρα, γεγονός που δείχνει τον όγκο των αιτημάτων που πρέπει να διεκπεραιωθούν. Παράλληλα έως τις 27 Νοεμβρίου είχαν γίνει αποδεκτά και είχαν αποσταλεί στις αρμόδιες υπηρεσίες 11.915 αιτήματα μετεγκατάστασης σε άλλες χώρες της Ευρωπαϊκής Ενωσης (σ.σ. συνολικά κατατέθηκαν 18.448 αιτήματα), οι 9.377 αφορούσαν ανθρώπους από τη Συρία. Το 35,8% αυτών (4.267) είναι παιδιά έως 13 ετών και το 38,7% (4.613) είναι νέοι από 18 έως 34 ετών.\nΑπό τις άλλες χώρες έχουν γίνει αποδεκτά συνολικά 9.124 αιτήματα, όμως τελικά έχουν μετεγκατασταθεί 5.843 άτομα.\nΚονδύλια σε δήμους\nΤο υπουργείο Μεταναστευτικής Πολιτικής, σύμφωνα με πληροφορίες, σχεδιάζει από τον Μάρτιο να δώσει τη δυνατότητα και στους δήμους όλης της χώρας να συμμετέχουν στο πρόγραμμα ενοικίασης διαμερισμάτων για πρόσφυγες, διαθέτοντας 8.000 θέσεις και τα αντίστοιχα φυσικά κονδύλια. Στελέχη του υπουργείου ανέφεραν ότι πιθανότατα δεν θα υπάρξει καταμερισμός ανά περιφέρεια και οι θέσεις που θα μοιραστούν εξαρτώνται από τη ζήτηση ανά περιοχή.\nΤαυτόχρονα, όπως αναφέρουν τα ίδια στελέχη, στόχος του υπουργείου είναι μέσα στο ίδιο χρονικό διάστημα περίπου οι μισοί από τους πρόσφυγες και μετανάστες που φιλοξενούνται στην Ελλάδα να σταματήσουν να σιτίζονται από catering. «Προβλέπεται να λαμβάνουν κάποιο ποσό ημερησίως για σίτιση. Ετσι ο καθένας θα μπορεί να διαχειρίζεται αυτά τα χρήματα και θα μειωθούν τα προβλήματα και η δυσαρέσκεια», ανέφεραν. Παράλληλα βέβαια θα ενισχυθούν άμεσα και οι τοπικές κοινωνίες όπου φιλοξενούνται πρόσφυγες προκειμένου να περιοριστούν οι αντιδράσεις.\nΘλίψη εκφράζει το ΥΠΕΞ για τη συντριβή του ρωσικού αεροσκάφους\nΤελευταίοι στις… ορθοπεταλιές


Βλαντ ο Παλουκωτής: Ο «πρίγκιπας του σκότους» που έγινε εφιάλτης των Τούρκων - Newsbomb - Ειδησεις - News\nΚΟΣΜΟΣ 06/12/2020 09:54\nΤο όνομά του έγινε συνώνυμο της φρίκης. Σε κάθε άκουσμά του, η ανατριχίλα είναι φυσικό επακόλουθο. Τον ξέρουμε σαν Δράκουλα. Για τους Τούρκους είναι εφιάλτης. Το Newsbomb.gr σας ταξιδεύει στα Καρπάθια και στη ζωή του Βλαντ Τσέπες, του ανθρώπου που παλούκωνε Τούρκους...\nΚαι αυτά είναι απλά η αρχή...\nΑφού ο Σουλτάνος Μωάμεθ ο Β', ζήτησε από τον Βλαντ να τον προσκυνήσει ο ίδιος, ο Τσέπες αντέδρασε. Παλούκωσε τους δυο απεσταλμένους των Οθωμάνων και από τη στιγμή εκείνη ο μύθος άρχισε να «χτίζεται».\nΑναγνωρισμένο και από τον Κορβίνο, ο Βλαντ ξεκίνησε την 3η ηγεμονία του, ωστόσο γνώριζε και εκείνος πως το τέλος του ήταν πιο κοντά από ποτέ...\nΚανείς δεν έμαθε ποτέ τι απέγινε η σωρός...\nΒΛΑΝΤ Ο ΑΝΑΣΚΟΛΟΠΙΣΤΗΣ